Eskizofrenia - Mentalekoak - Osasun Eskola - Osakidetza\nBeste lotutako arazoak\nEskizofrenia gaixotasun mentala da, alegia, funtsean pentsamenduan, jokabidean edo portaeran, emozioetan eta gauzak ikusteko moduan du eragina. Beste gaixotasun mental batzuk ere badaude, besteak beste, depresioa, nahasmendu bipolarra edo antsietate-nahasmenduak. Oro har, eskizofrenia, gaixotasun mentalen artean, psikositzat hartzen da. Psikosi hitzak konnotazio negatiboak izaten ditu, baina hura jasaten dutenek errealitatearen eta pentsamenduen edo ideien eta gaixotasunak eragindako pertzepzioen artean bereizteko zailtasunak izan ditzaketela baino ez du esan nahi.\nEskizofrenia gaixotasun mental larria eta kronikoa da, arazo garrantzitsuak eta iraunkorrak ekar diezazkieke gaixotasuna jasaten duten pertsonei, baina pertsona bakoitzarengan eragina oso bestelakoa izan daiteke.\nGaixotasuna nahiko ohikoa da; helduen % 0,7 eta 1ek bitartean izaten du bizitzan zehar. Horrek esan nahi du Euskadin 15.000 eta 20.000 pertsonak bitartean diagnostiko hori izango dutela beren bizitzan zehar. Aldagai batzuk baditu ere, eskizofrenia antzeko maiztasunarekin izaten da munduko herrialde eta kultura guztietan. Gizon eta emakumeetan izaten da. Gaixotasuna gaztaroan hasten da, eta nerabezaroaren eta 35-40 urteen bitartean agertu ohi da.\nEz dakigu eskizofreniaren kausak zein diren. Kasu batzuetan egiaztatu da faktore genetiko batzuek eskizofrenia izateko eragina dutela.\nEz dakigu eskizofreniaren kausak zein diren. Kasu batzuetan egiaztatu da faktore genetiko batzuek eskizofrenia izateko eragina dutela. Horrek ez du esan nahi eskizofrenia heredatu egiten denik, baina hura jasateko arriskua handiagoa izan daiteke hura jasaten duten pertsonen lehen mailako familiartekoetan (seme-alabak, neba-arrebak). Baina gaixotasun hori duten askok ez dute gaixotasuna daukan familiartekorik, eta gaixotasuna duten familiartekoak dituzten pertsona askok ez dute gaixotasuna.\nHalaber, zenbait faktore identifikatu dira, besteak beste, arazoak haurdunaldian eta erditzean, traumak eta haurtzaroko abusua edo droga batzuen mende egotea. Nolanahi ere, beste gaixotasun askotan bezala, aurrejoera genetikoaren eta ingurumeneko faktoreen arteko konbinazio aldakorrak eta indibidualak gaixotasuna dakar. Zenbait kausak eta horien arteko zenbait konbinaziok pertsonetan eragina izan dezakete, eta horrela uler daiteke gaixotasunaren inguruan eta pertsona bakoitzak gaixotasuna bera garatzean dagoen aldakuntza handia.\nFaktore horiek guztiek, genetikoek eta ingurumenekoek, nahasmenduak eragin ditzakete garunaren garapenean eta neuronen eta garuneko arloen arteko komunikazioa ezartzen duten substantzia kimikoetan (neurotransmisoreak). Nahiz eta neurotransmisore horietakoren batek (dopamina, besteak beste) gaixotasunaren sintometan parte har dezakeelako frogak dauden, faktore horiek guztiek gaixotasuna sortzean eta gaixotasunaren beraren bilakaeran esku hartzean elkarri eragiteko duten modua ezezaguna da eta, ziurrenik, oso konplexua.\nEskizofreniaren sintomak oso aldakorrak izan daitezke pertsona batetik bestera, bai eta pertsona zehatz batean gaixotasunak duen bilakaeran ere. Gainera, gaixotasunaren zakartasun-maila hasieran handiagoa ala txikiagoa izan daiteke, aurretik inolako zantzurik egon gabe (batzuetan estresaren ondoren, drogen kontsumoaren ondoren etab.), edo, beharbada, geldoagoa izan daiteke bilakaera, ohi bezala, zenbait hilez edo urtez, harik eta sintomak agerikoak izan arte. Normalean, eskizofreniaren sintomek “positibo” eta “negatibo” sailkapenak izaten dituzte; hitz horiek errakuntza eta nahasketa eragin ditzakete.\nOro har, sintoma positibotzat jotzen dira sintoma psikotikoak, alegia, gaixotasunaren eraginpean dagoen pertsonaren errealitatearen balorazioarekin nahasten direnak eta jokabide nabarmenekin eta kezkagarrienekin ere lotzen direnak. Sintoma horiek oso aldakorrak izaten dira gaixotasuna jasaten duten pertsonen artean eta gaixotasunaren ibilbide osoan; oso nabarmenak izan daitezke krisi-uneetan eta birgaixotzeetan, eta ia batere nabarmenak ez izan egonkortasun-aldietan.\nSintoma positiboak edo psikotikoak honako hauek dira:\nHaluzinazioak: pertsonek existitzen ez diren sentsazioak antzematen dituzte (soinuak, usainak, irudiak). Eskizofreniaren kasuan, haluzinazio ohikoenak entzunezkoak dira, hau da: soinu hutsalak hautematen dituzte, oro har hitzak eta esaldiak esaten dituzten ahotsak izango balira bezala, eta zuzenean hitz egin diezaiekete, aginduak eman edo gaixotasunaren eraginpean dagoen pertsonari buruzko komentarioak egin. Batzuetan, ahots horiek buruan bertan kanpoko pentsamendu gisa jasotzen dira eta ez hainbeste soinu gisa.\nDeliriozko ideiak: ideia eta sinesmen horiek ez datoz bat errealitatearekin eta beste pertsona batzuek ez dituzte partekatzen. Askotan, ideia horiek paranoideak dira, alegia, pertsona horiek uste dute beste pertsona batzuk, beste pertsona-talde batzuk, beste erakunde batzuk eta abar ikuskatzen ari direla, jazarten, mehatxatzen edo kalte egiten. Pertsona batzuek deliriozko ideia arraroak eta irrazionalak izan ditzakete.\nPentsamendu desantolatua: une batzuetan, bereziki birgaixotzeen unean, arrazonamenduaren eta pentsamendua eratzen duten ideien konexioaren prozesuak kaltetu daitezke eta, ondorioz, modu logikoan pentsatzeko eta ideiak argi adierazteko zailtasunak ekarri. Ondorioz, beste pertsona batzuek ulertzeko zailtasunak eragin ditzake; izan ere, eraginpean dagoen pertsonaren elkarrizketa nahasi, arraro eta ez oso argitzat uler dezake. Gaixotasunaren eraginpean dauden pertsonentzat, zaila izan daiteke kontzentratzea, arretari eustea eta beren ideiak antolatzea; horrek eragin nabarmena du beren gizarte-harremanetan eta laneko eta ikasketetako errendimenduan.\nDeliriozko ideiek eta haluzinazioek larritasuna eta ikara handia eragin ditzakete, bai eta ustezko erasotzaileetatik ihes egitea eta/edo defendatzea helburu duten portaera asaldagarriak ere. Ez dira, krisi-uneetan behintzat, arrazonamenduaren bidez aurre egiteko moduko akatsak, hutsak edo irudimenak; horiek jasaten dituzten pertsonentzat erabat errealak dira. Batzuetan, gaixotasunaren mende dauden pertsonak, krisian bete-betean daudenean, kontrolaezinak izan daitezke, aztoratu egin daitezke eta beren buruarentzat edo beste pertsona batzuentzat arriskutsuak izan daitezke.\nHaluzinazio ohikoenak entzunezkoak dira, hau da: soinu hutsalak hautematen dituzte, oro har hitzak eta esaldiak esaten dituzten ahotsak izango balira bezala\nSintoma negatiboek emozio, interes, motibazio, elkarreragin eta gizarte-harremanetan dute eragina. Horien presentzia oso aldakorra da eraginpean dauden pertsonen artean, eta agerikoagoak izan daitezke egonkortasun-aldietan eta gaixotasunaren fase aurreratuenetan. Nahiz eta ingurunean sintoma positiboek baino askoz ere alarma gutxiago eragiten duten, benetan dira eguneroko bizitzari eta gizarte-harremanei aurre egiteko arazo gehien dakartzatenak eta laneko edo ikasketetako errendimenduan eta pertsonen bizi-kalitatean gehien eragiten dutenak. Horiek dira gaixotasun horrek sarritan izaten duen desgaitasunarekin gehien lotzen diren sintomak.\nSintoma negatiboak dira, esaterako:\nLautze afektiboa: adierazpen emozionala (poztasuna, tristezia) murriztu egiten da. Pertsonek badirudi ez dutela erreakzionatzen edo badirudi ez dutela nahikoa erreakzionatzen erreakzio horiek ohikoak izango liratekeen egoeretan, beren keinuak edo ahots-tonua barne. Badirudi horren eraginpean dagoen pertsonak ez dituela gauzak sentitzen edo gutxiago sentitzen dituela.\nAnhedonia edo sentsazio atsegingarriak esperimentatzeko zailtasuna: eraginpean dauden pertsonek eguneroko gauzez gozatzeko duten gaitasuna murriztu egin daiteke, dela elkarrizketa batez, irakurgai batez, film batez, paseo batez… gozatzeko duten gaitasuna.\nApatia, ekimena gutxitzea: gauzak egiteko eta jarduerak hasteko eta horiei eusteko interesa eta motibazioa murriztu daitezke.\nSintoma horien ondorioz, eraginpean dauden pertsonek nabarmen gutxitu ditzakete gizarte-harremanak, eta horiek familia-ingurunera mugatu daitezke edota isolamendu-egoera penagarrietara ere iritsi daitezke. Halaber, loan, elikaduran, higiene pertsonalean eta janzkeran ere eragina izan dezakete.\nEraginpean dagoen pertsona bakoitzak sintoma horien guztien konbinazio desberdina izan dezake; pertsona batzuek funtsean sintoma positiboak dituzte, iraunkorrak edo ez hain iraunkorrak, eta beste batzuen kasuan gaixotasuna beharbada ez da horren agerikoa, baina bere eguneroko bizitzari, gizarte-harremanei, ikasketei edo lanari aurre egiteko gaitasuna narriatzen dira. Gehienek, hala ere, bi sintoma-moten konbinazioa izango dute, eta horien garrantzia eta presentzia aldakorra izango da bizitzan zehar eta gaixotasunaren bilakaeran.\nGaixotasunarekin lotura duten beste arazo batzuk\nArazo gehigarriak daude eta horiek, sarritan, gaixotasunean agertu ohi dira:\nGaixotasunaren kontzientzia: sarritan, eskizofrenia duten pertsonak ez dira beren gaixotasunaren oso kontziente, ez behintzat larritasunaren eta ondorioen oso kontziente. Muturreko kasuetan, erabat ezeztatzen dute, eta, ondorioz, sarritan tratamenduari uko egiten diote. Bestalde, tratamendua ez betetzea da birgaixotzeen arrisku nagusia eta horrek, aldi berean, larriagotu egiten du gaixotasuna. Gaixotasunaren kontzientziaren bidez, pertsonek beren mugak onartzen dituzte, sintomak kontrolatzen ikasten dute, arriskuak saihesten eta beren gaixotasunaren gaineko kontrola eskuratzen ikasten dute.\nIndarkeriazko jokabidea: nahiz eta eskizofrenia jasaten duten pertsonak oro har ez diren biztanleria orokorra baino bortitzagoak, une batzuetan, batik bat birgaixotze eta krisietan, jokabidea asko kaltetu daiteke eta pertsonak beren buruarentzat eta ingurunearentzat arriskutsuak izan daitezke. Bereziki beste pertsona edo talde batzuen aldetik jazarpena, mehatxua edo kaltea jasaten ari direlako ustea dela eta, ihes egin dezakete edo batzuetan indarkeriaz adierazten diren defentsarako jokabideak izan ditzakete. Tratamendurik jarraitzen ez dutenek eta/edo droga adiktiboak kontsumitzen dituztenek indarkeriazko jokabide larriagoak izaten dituzte.\nBizi-ohiturak: nahiko sarritan eskizofrenia bizi-ohitura ez oso osasungarriekin lotzen da, bereziki tabakoaren kontsumo handiarekin, elikadura desorganizatuarekin, jarduerarik ezarekin eta ariketa fisikoa ez egitearekin, arrisku-egoeren eraginpean egotearekin edo droga adiktiboak kontsumitzearekin. Ohitura horiek finkatzen direnean, zenbait gaixotasunen arrisku handiagoarekin lotzen dira, diabetesa eta eraginpean dauden pertsonen bizi-kalitatea eta -itxaropena murriztu dezaketen gaixotasun kardiobaskularrak barne.\nSuizidioa: jokabide autoerasotzaileak eta suzidioa askoz ere ohikoagoak dira eskizofrenia duten pertsonetan biztanleria orokorrean baino. Batzuetan, jokabide suizidaren motiboa sintoma psikotikoak izan daitezke, bai eta eragiten dituen larritasuna eta ikara ere; beste batzuetan, depresioa, bizitzako ikuspegirik eza eta etsipena faktore erabakigarrienak izan daitezke.\nBaztertzeko arriskua: gizarte-isolamendua, estigma, enplegurik eza eta baliabide ekonomikorik eza, batik bat familia-laguntzarik eza edo familia-laguntza galdu izana izan daitezke eraginpean dauden pertsonak gizarte-bazterketako, bizileku aldetiko ezegonkortasuneko, marjinalitateko eta beren bizi-baldintzetan pixkanako narriadurako egoeretan izateko motibo. Bazterketa-egoeran dauden eta eskizofrenia duten pertsonak bereziki ahulak dira eta abusu eta indarkeriaren biktima.\nEstigma: eskizofrenia estigma gehieneko gaixotasun mentala da, alegia, pertsonen artean aurreiritzi eta konnotazio negatibo gehien eragiten duena. Estigmaren eta aurreiritziaren oinarri garrantzitsuena ezjakintasuna eta dauden eta transmititzen diren sinesmen estereotipatuak dira, horiek direla diskriminazioaren oinarri. Indarkeriaren eta eskizofreniaren arteko lotura hedatua estigmaren eragile handia da, bai eta hobekuntzarako aukeretan eta eraginpean dauden pertsonen balio sozialean dagoen itxaropen ezkorra ere. Jarrera negatikoak eta itxaropen baxuak konbinatu egiten dira eta eraginpean dauden pertsonak erabat gizarteratzeko oztopo garrantzitsu bilakatzen dira.\nBeste gaixotasun batzuetan ez bezala, ez dago eskizofrenia duen pertsona diagnostikatu ahal izateko analisirik, erradiografiarik edo bestelako proba-motarik. Beraz, diagnostikoa egiteko modu bakarra profesional batek eraginpean dagoen pertsonak dituen jokabideak, sintomak eta eboluzioa aztertzea da, elkarrizketa klinikoaren eta pertsonak eta bere familiak eta inguruneak emandako informazioaren bidez. Gazte batek sintoma psikotikoen pasartea izateak alarma eragiten du, baina pasarte psikotiko guztiek ez dute eskizofrenia ekarriko: estres-egoerak edo droga batzuen kontsumoak desagertu, ondoriorik gabe osatu eta etorkizunean errepikatzen ez diren pasarte deigarriak, jokabide oso aztoratuak, deliriozko ideiak eta haluzinazioak eragin ditzakete. Beste kasu batzuetan, hala ere, sintomek jarraitu egiten dute edo, arindu arren, birgaixotzeak izaten dira. Edo modu garrantzitsuagoan, arazo iraunkorrak izaten dira ikasketetan, lanean, gizarte-harremanetan, eta horiek pertsonaren bizitzarekin nabarmen eragozten hasten dira. Kasu horietan, eskizofreniaren diagnostiko baten susmoa gogoan hartzen hasi behar da.\nBeraz, diagnostikoa egiteko modu bakarra profesional batek eraginpean dagoen pertsonak dituen jokabideak, sintomak eta eboluzioa aztertzea da\nLehen gertakari psikotikoan, tratatu edo saihestu daitezkeen kausak baztertu behar dira, bereziki drogen kontsumoa (kalamua, estimulatzaileak) edo gaixotasun neurologikoen edo bestelakoen presentzia, sintoma horiek ekar ditzaketenak. Oro har, miaketa eta elkarrizketa mediko bat, analitika bat eta, kasu batzuetan, egokitzat jotzen denean, garuneko OTA (erradiogragiaren mota berezi bat) nahikoa izaten dira egon daitezkeen beste gaixotasun batzuk baztertzeko.\nLaburbilduz, eskizofrenia sintoma psikotikoen (deliriozko ideiak eta haluzinazioak) eta ohiko funtzionamenduaren narriaduraren (isolamendua, ikasketak eta lana uztea etab.) bidez diagnostikatzen da; narriadura horrek denboran irauten du eta/edo birgaixotzeak izaten ditu. Ebaluazio arduratsua egin behar da eta, batzuetan, denbora igaro behar da, eboluzioa ikusteko, behin betiko diagnostikoa egin aurretik.\nNola eboluzionatzen du eskizofreniak?\nEskizofreniaren diagnostikoa tradizioan kronikotasunarekin eta sendaezintasunarekin lotzen da. Hala ere, errepikatu diren azterlanek eta hamarkadetan zehar eraginpean dauden pertsonei segimendua egin dietenek erakusten dute eboluzioa oso aldakorra izaten dela, eta ehuneko handi bat errekuperatu egiten dela eta egonkor eta bizi-kalitate onarekin mantentzen dela. Pertsona batzuek oso eboluzio positiboa izango dute pasarte edo krisi bat edo batzuk izan ondoren, eta ez dute beste birgaixotzerik izango eta bizitza oso normala eta mugarik gabea izango dute.\nHala ere, ehuneko handi batek bizitzan zehar nolabaiteko erasan-maila izango du: birgaixotzeak, sintoma iraunkorrak, harremanetarako zailtasuna, lan-jarduerarako eta eguneroko bizitzako jarduerei aurre egiteko zailtasunak, laguntzarako beharrizan aldakorrekin. Edonola ere, egoera hori eta errekuperatzea ez dira bateraezinak; beste gaixotasun kroniko askotan bezala, sendatu ezin denean, posible da gaixotasunarekin bizitzea eta, aldi berean, bizitza gogobetegarria izatea. Errekuperatzeko, funtsezkoak dira tratamendu profesionala, familia- eta gizarte-ingurunearen laguntza, jarrera itxaropentsua, lan-integrazioa, jardueretan inplikatzea eta gizarte-ingurune integratzailean eta beharrezko laguntza eta aukerak eskaintzen dituen ingurunean inplikatzea.\nErrepikatu diren azterlanek erakusten dute eboluzioa oso aldakorra izaten dela, eta ehuneko handi bat errekuperatu egiten dela eta egonkor eta bizi-kalitate onarekin mantentzen dela\nPrebenitu daiteke eskizofrenia?\nEz dugu gaixotasuna agertzea prebenitzeko beharrezko ezagutzarik, ez eta segurtasunez jakiteko zer pertsonak duen arrisku-maila handiagoa eta gaixotasuna agertu aurretik esku hartu ahal izateko ere. Ez dago pertsona ahulenak identifikatu ahal izateko analisi genetikorik, erradiografiarik edo odol-analitikarik, eta, bestalde, ez dugu gaixotasuna ez garatzeko tratamendu eta esku-hartzerik.\nHala ere, esku-hartze batzuk badaude, gaixotasuna berez prebenitzen ez badute ere, gaixotasunaren eboluzioa oso modu esanguratsuan hobetu dezaketenak. Gaixotasunaren lehen adierazpenak ahalik eta lasterren diagnostikatzea eta tratatzea funtsezkoa da eboluzio hobea izateko.\nEsku-hartze batzuk badaude, gaixotasuna berez prebenitzen ez badute ere, gaixotasunaren eboluzioa oso modu esanguratsuan hobetu dezaketenak\nKasu batzuetan, gaixotasuna zakarki eta zalaparta handiz hasten da; ondorioz, ospitaleratu behar izaten da eraginpean dagoena eta tratamendua behar izaten du berehala. Beste batzuetan, ez da hain argia eta gardena. Ez da aldaketa hain zakarra eta nabarmena gertatzen normaltasunaren eta gaixotasunaren artean, eta sintoma agerikoenen aurretik aste, hilabete eta, kasu batzuetan, urteetako aldaketak izaten dira portaeran. Errendimendua jaisten da ikasketetan, isolamendua izaten da eta lagunekin harremanak galtzen dira, suminkortasuna izaten da, bai eta aldaketak ere loaren erritmoan, interes falta egoten da eta aurretik atseginak ziren jarduerak uzten dira (kirola, zaletasunak etab.).\nPortaera horietako batzuk iragankorrak izan daitezke edo ez hain iragankorrak, nerabezaroaren ohiko alde gisa; beraz, oharkabean gerta daitezke edo beste kausa batzuei leporatu. Portaera horiek iraunkorrak eta intentsoak direnean (lagunekin harremanak uztea, ikasketak eta jarduerak uztea, isolamendua etab.), profesional batek ebaluatu behar ditu eta buruan nahasmendu psikotiko baten aukera izan. Ondoren gaixotasuna bilakatzeko eragin gehien duen faktoreetako bat hura hasten denetik tratamendua hasi artean igaro den denbora da: zenbat eta denbora gehiago tratamendu barik, eboluzioa orduan eta txarragoa izango da.\nNahiz eta drogak berez eskizofreniaren kausa ez diren, oso eragin esanguratsua dute aurretik hura jasateko aukera duten pertsonetan hura jasateko. Bereziki, kalamuak eta estimulatzaileek (anfetaminak eta deribatuak, kokaina etab.) oso harreman zuzena dute pertsona ahuletan sintoma psikotikoak agertzearekin eta kontsumoak nabarmen larriagotzen du gaixotasunaren eboluzioa.\nZer tratamendu du?\nEskizofrenia duten pertsonetan gaixotasuna hainbat modutan ageri daiteke eta eboluzioa ere oso bestelakoa izan daiteke, bai eta horien ezaugarri pertsonalak eta familia- eta gizarte-ezaugarriak ere. Eskizofreniaren tratamenduak modu integralean aurreikusi behar ditu gaixotasunak pertsonaren bizitzan zehazki eragiten dituen alderdi esanguratsu guztiak. Errekuperatzeko aukeretarako ez da nahikoa sintomak kontrolatzea, pertsonek beren bizitzari alderdi guztietan eutsi eta/edo berriro heldu behar diote: gizarte-, familia- eta lan-bizitza, aisia-jarduerak etab. Pertsona bakoitzak zenbait laguntza beharko ditu, beharbada, helburu horiek betetzeko.\nMedikamentuak funtsezkoak dira gaixotasunaren sintomak tratatzeko eta birgaixotzeak prebenitzeko: farmako antipsikotiko esaten zaie. Medikamentu horiek neurotransmisore izeneko garuneko substantzien gainean dihardute, eta eraginkorrak dira sintoma psikotikoak kontrolatzeko, besteak beste deliriozko ideiak eta haluzinazioak. Nahiz eta azken urteotan garatutako antipsikotikoak asko hobetu diren, jarraitzen dute bigarren mailako ondorioak eragiten, esaterako, logura edo pisu-igoera. Medikamentu zehatz baten erantzuna oso aldakorra izan daiteke pertsonaren arabera eta, batzuetan, probak eta aldaketak egin behar dira medikamentu-motan eta dosian, harik eta egokiena aurkitu arte, eraginkorrena eta ondoen onartzen dena. Prozesu horretan, pazientearen eta bere medikuaren arteko elkarlana ezinbestekoa da; prozesua bera funtsezkoa da, izan ere, pertsona gehienek medikazioa hartu beharko dute denbora luzez edo, askotan, denbora mugagabean.\nAutonomia eta bizitza independenterako gaitasunak berreskuratzea lehentasunezko helburua da, errekuperatzeko.\nMedikamentu batzuk injekzio bidez ematen dira, zenbait astean edo hilabetean behin; pertsona batzuen kasuan, medikazioa jasotzeko modu horrek erosotasun handiagoa ekar diezaieke, egunean behin edo batzuetan ez dutelako pastillarik hartu behar, horrela.\nOso garrantzitsua da medikazioa ongi ezagutzea, egon daitezkeen bigarren mailako ondorioak identifikatzeko gai izatea eta une bakoitzean onura handienak ekarriko dituen tratamendua aurkitzeko artatzen zaituzten profesionalekin elkarrekin lan egiteko gai izatea. Onura horiek honako hauek dira: sintomak kontrolpean izatea, birgaixotzeak saihestea eta ahalik eta bigarren mailako ondorio gutxien eragitea.\nTratamenduak eta esku-hartze psikosozialak\nEraginpeko pertsonei gaixotasunari eta horrek beren bizitzetan ekar dezakeen inpaktuari aurre egiten laguntzera bideratzen dira. Psikohezkuntzako esku-hartzeak ere izaten dira, eraginpean dauden pertsonei eta beren familiarteko eta hurbilekoei gaixotasunaren sintomak ulertzen eta maneiatzen laguntzeko, birgaixotze zeinuak detektatzen edo tratamenduak izan ditzakeen bigarren mailako ondorioak detektatzen eta komunikatzen laguntzeko. Gaixotasunari aurre egiteko profesionalen laguntza, estrategiak batera garatzeko, arreta ematen duten profesionalekin etengabeko harremanaren eta konfiantzazkoaren bidez, funtsezkoa da egonkortasunari eutsi eta birgaixotzerik ez izateko, ezinbestekoa zure bizitzari eta helburu pertsonalei berriro heltzeko.\nGaixotasunaren sintoma negatiboen ondorioz, bereziki apatiaren, ekimenik ezaren, isolamenduaren, etsipenaren eta kontzentratzeko zailtasunen ondorioz, pertsona batzuek beren ohiturak eta eguneroko bizitzako jarduerei, etxeko trebetasunei, kudeaketei eta zaintza pertsonalari aurre egiteko gaitasunak galdu edo narriatuta izaten dituzte, batik bat laguntzarik ezean. Autonomia eta bizitza independenterako gaitasunak berreskuratzea lehentasunezko helburua da, errekuperatzeko.\nGaixotasuna gaztaroan hasten denean, sarritan zailtasunak ekartzen ditu ikasketetan eta lana bilatzean; prestakuntzarekin jarraitzeko edo, hala badagokio, berriro orientatzeko laguntza, enplegua bilatzea eta hari eustea eta okupazioa oso garrantzitsuak dira.\nLaguntza emozionala eta gizarte-konexioei eustea (familia, lagunak) ezinbestekoa da gizarte-konexioari eutsi eta jarrera positiboa eta itxaropentsua izateko. Laguntza ematen duten familiek eta pertsonek gertukoaren gaixotasunari aurre egiten laguntzeko, euskarria emateko gaitasuna hobetzeko eta gaixotasunak, sarritan, familia-ingurunean dakarren karga emozionala eramaten laguntzeko programa bereziak aprobetxa ditzakete.\nEskizofrenia duten pertsonek, oro har, beren bizi-kalitatean eta -itxaropenean eragina duten osasun-arazo gehiago izaten dituzte. Arazo horietako batzuk ohitura txarrek eragiten dituzte. Medikazio batzuek obesitatea ekar dezaketen bigarren mailako ondorioak eragin ditzakete. Pisuaren gorakada, diabetesa, hipertentsioa, tabakismoa eta ariketa fisikorik eza gaixotasun kardiobaskularrak, alegia, bihotzean eta arterietan eragina duten gaixotasunak izateko arriskua nabarmen areagotzen duten faktoreak dira. Arrisku hori kontrolatzeko, elikadura zaindu behar da, tabakoa saihestu, pisu osasuntsua izan eta ariketa erregulartasunez egin behar da. Garrantzitsua da profesionalekin harremanetan jartzea, medikuarekin eta lehen mailako arretako erizainarekin, kontrol egokia eramateko.\nErrekuperatzea eta sendatzea ez da gauza bera. Bide eta helburu horrek bizitza gogobetegarria izateko gaitasunak eskuratzea dakar, helburu pertsonalekin, ingurunearekiko konexioarekin eta nork bere burua eta besteena balioetsiz, nahiz eta gaixotasun kronikoa izan. Tratamendu profesionala bide hori egiten laguntzeko zati bat baino ez da; jarrera pertsonal itxaropentsua, hobetzeko gaitasunetan konfiantza izatea, familiarteko, lagun eta gertukoen laguntza izatea, lan-integrazioari bide emateko baliabideak izatea eta bizitza independentea edo estigmarik gabeko gizarte-jarrera izatea funtsezkoak dira. Errekuperazioa ez da, nolanahi ere, bide zuzena eta laua, pertsona gehienentzat; sarritan, gorabeherak izango dira, aurrera egingo da batzuetan eta atzera besteetan; bertan, garrantzia handia dute pertsonaren jarrerak berak eta bere laguntzaileenak.\nGaixotasunari hobeto aurre egiteko zenbait gomendio\nMedikazioa hartzea: esan bezala hartu. Medikuarekin hitz egin beharko duzu zure lehentasunez, bigarren mailako ondorioez eta medikazioaren eraginkortasunaz, eroso egoteko tratamendua izateko, eraginkorra izateko ahalik eta dosi txikienarekin eta zure bizitza pertsonalean eraginik ez izateko. Baina ez utzi edo ez aldatu medikazioa arreta ematen dizuten profesionalekin kontsultatu gabe. Birgaixotzeko kausa nagusia medikazioa uztea da.\nEz kontsumitu drogarik: drogak kontsumitzen dituztenek, alkohola eta kalamua barne, eboluzio askoz ere txarragoa izaten dute kontsumitzen ez dituztenek baino. Drogak kontsumitzean, birgaixotzeetarako aukera gehiago izaten da, sintomak areagotu egiten dira eta oso eragin garrantzitsua du errekuperazioaren prozesuan.\nIkasi zure gaixotasunetik: : identifikatu arrisku-seinaleak, ezagutu sintomak eta ikasi horiek maneiatzen. Ikasi birgaixotze-zeinuak detektatzen. Jarri arreta ematen dizuten profesionalekin harremanetan zeinurik agertuz gero.\nIzan daitezela ingurukoak zure euskarri: familia, lagunak, hurbilekoak. Izan harremanak gauza positiboak dakarzkizutenekin. Ez isolatu.\nEgon aktibo: ikasi, lan egin, bete denbora.\nZaindu osasun fisikoa: elikadura zaindu, ez erre edo murriztu tabakoa ahalik eta gehien, izan ariketa egiteko ohitura. Egon medikuarekin eta lehen mailako arretako erizainarekin harremanetan.\nItxaropenari eutsi. Itxaropena gure asmoak betetzeko baikortasunezko aldartearen bide-erakuslea da. Itxaropena izaten laguntzen dizuten ekintza batzuk honako hauek dira: ametsak eta nahiak izatea, poza ematen dizuna bilatzea, oroitzapen positiboak sortzeko aukerak ematea zeure buruari, pentsamendu ezkorren alternatibak planteatzea, egunero gainditzen duzunari balioa ematea, baikortasuna transmititzen duten pertsonez inguratzea etab.\nItxaropena gure asmoak betetzeko baikortasunezko aldartearen bide-erakuslea da\nOsatzen da eskizofrenia?\nEskizofrenia gaixotasun kronikoa da, eta ez dago sendatzeko erabat eraginkorra den tratamendurik. Beste edozein gaixotasun bezala, pertsona guztiengan eragin-maila ez da bera: pertsona batzuek ez dute ia sintomarik eta bizitza erabat normala egin ahalko dute, eta beste batzuek sintoma iraunkorrak izango dituzte eta sarritan birgaixotuko dira eta horiek muga esanguratsuak eragingo dizkiete, bai eta laguntza-beharrak ere. Gehienek tarteko eboluzioa izango dute, eta horrek etengabeko tratamendua eta gaixotasunaren eboluzioan zehar laguntza aldakorrak eskatuko ditu. Tratamenduaren segimendua egokia bada eta behar diren laguntzak izaten badira, pertsona gehienek egonkortasun-egoeretara iritsi eta bizi-kalitate ona izaten dute.\nEzinbestekoa da medikazioa?\nBai, oro har, eta, kasu gehienetan medikazioa funtsezkoa da. Pertsona batzuk erabat errekuperatzen dira lehen pasarte psikotikoaren ondoren eta horiek medikazioa utzi ahalko dute, tratamenduarekin denbora bat eman ondoren, baina, betiere, profesionalek kontrolatuta. Eraginpeko pertsona gehienek, ondoren birgaixotzeak izan badituzte eta/edo sintoma iraunkorrak badituzte, medikazioa behin betiko beharko dute. Beraz, oso garrantzitsua da, zure psikiatrarekin lankidetzan, zure beharretara ondoen egokitzen den medikazioa aurkitzea, eraginkortasunari eta tolerantziari dagokienez, bai eta tratamendua ahalik eta dosi txikienera egokitzea ere.\nBortitzak dira eskizofrenia duten pertsonak?\nIndarkeriazko jokabidearen eta gaixotasun mentalaren, eta, bereziki eskizofreniaren arteko lotura oso errotuta dago biztanleen artean, eta estigma elikatzen duten aurreiritzi garrantzitsuenetako bat da. Eskizofrenia duten pertsona gehienek ez dute indarkeriazko jokabiderik eta ez dira mehatxu beste pertsona batzuentzat. Kontrara da, eskizofrenia duten pertsonak ahulagoak dira eta abusua eta indarkeria jasateko arrisku handiagoa dute, bereziki bazterketa eta babesik gabeko egoeretan daudenean.\nHala ere, egia da eskizofrenia duten pertsonek, zenbait egoeratan, jokabide erasokorrak izan ditzaketela, bereziki deliriozko ideiak eta haluzinazioak dituzten birgaixotzeen testuinguruan; une horietan, baliteke arrazoizko kontrolik ez izatea beren portaeraren gainean eta mehatxatuta sentitzen direnean erreakzionatzea. Drogen kontsumoak areagotu egin dezake indarkeriaz jarduteko arriskua. Tratamendurik jarraitzen ez dutenek jokabide erasokorrak izateko arrisku handiagoa dute.\nBaten batek du errua?\nUrteetan zehar, herritarren artean zabaldu diren teoria batzuek gaixotasuna amen hezkuntzaren eta hazkuntzaren eraginari edo familien beren eraginari leporatu diote. Teoria horrek bakarrik balio izan du errua leporatzeko eta beraiek eta eraginpean daudenek gaixotasuna ulertzeko are zailtasun gehiago izateko eta estigma handitzeko. Errealitatea da aditu eta ikertzaile gehienak bat datozela honetan: eskizofrenia garuneko gaixotasuna da, eta horretarako aurretiko joera biologikoa da, behintzat zati genetiko batean. Ia gaixotasun gehienetan bezala, aurretiko joera biologikoak elkarreraginean dihardu ingurunearekin: estresa, trauma-egoerak haurtzaroan, drogen kontsumoa edo gaixotasuna eragiten laguntzen duten eta gaixotasunaren eboluzioa modulatzen laguntzen duten beste faktore psikosozial eta ingurumeneko batzuk.\nSeme-alabak izan ditzaket?\nBikotekidea izatea eta familia osatzea oso garrantzitsua da pertsona gehienentzat. Eskizofrenia izateak ez du oztopo izan behar helburu hori betetzeko, baina, beste edozein pertsonak bezala, erantzukizunez bete behar da. Haur bat zaintzeko eta ume bat hezteko gutxienezko laguntzak eta baliabideak behar dira, eta, oso bereziki, nork bere burua egokiro zaintzeko gaitasuna behar da.\nNahiz eta eskizofrenia nolabaiteko arrisku genetikoa duen gaixotasuna den, horrek ez du esan nahi zuzenean heredatzen denik; gaixotasun hori duten lehen mailako familiartekoak dituzten pertsona askok ez dute gaixotasuna.\nEskizofrenia duten eta haurdun geratu nahi duten emakumeek haurdunaldia planifikatu behar dute, arreta ematen dieten profesionalak haurdunaldian, erditzean, erditze ondokoan eta edoskitzean arreta egokia emateko antola daitezen. Medikazio antipsikotiko gehienak seguruak dira haurdunaldian, baina baliteke aldaketak eta egokitzapenak aurreikusi behar izatea.\nEAEn gaixotasun mentala duten pertsonen eta familiartekoen elkarteen orrialdeak. Askotariko informazioa dute eta elkartzea eta elkarrekiko laguntza sustatzen dituzte.\nAVIFES. Senideen eta Gaixotasun Mentalaren Bizkaiko Elkartea.\nAGIFES. Buru Osasun Arazoa duten Pertsonen eta Senideen Gipuzkoako Elkartea\nASAFES. Buru Gaixotasuna duten Pertsonen eta Senideen Arabako Elkartea\nASASAM. Buru Gaixotasuna duten Pertsonen eta Senideen Aiarako Elkartea\nFEDEAFES. Buru Gaixotasuna duten Pertsona eta Senideen Elkarteen Euskadiko Federazioa.\nCómo afrontar la esquizofrenia: Familiarteko, zaintzaile eta eraginpeko pertsonentzako gida\nSergio Rebolledo Moller-ek eta María José Lobato Rodríguezek idatzi dute, Sociedad Española de Psiquiatríaren eta Asociación Española de Neuropsiquiatríaren babesarekin. Eguneratu gabe dago 2005etik; hala ere, gaixotasunari buruzko informazio xehatua du.\nConvivir con la Esquizofrenia: Eskizofreniaren eraginpean dauden pertsonentzako gida\n2009an sortu zuen Eskizofreniari eta nahasmendu psikotiko hasiberriari buruzko praktika klinikoko gidako lantaldeak. Osasun eta Kontsumo Ministerioak eta Generalitat-eko Departament de Salut-ek babestuta. Asociación de Usuarios de Salud Mental (ADEMM) elkarteak berrikusi du\nManejando la esquizofrenia: Paziente, familiarteko eta zaintzaileentzako liburuxka\nDokumentua Eskozian prestatu zen, 2013an, eta gaztelaniara 2014an itzuli zuen Andaluziako Osasun Zerbitzuak.\nSainsbury Centre for Mental Healthek argitaratu zuen, eta 2008an gaztelaniara itzuli zuen Andaluziako Osasun Zerbitzuak. Erraz laburtzen ditu errekuperazioaren printzipioak.\nEskizofrenia zer den ulertzeko. Osakidetzaren 8. eskuliburua.\nOsakidetzak argitaratutako eskuliburua. Gipuzkoako Ospitalez Kanpoko Osasun Mentaleko Zerbitzuek eta Osakidetzako Programa Bereziek eginiko lanari esker. Xumea eta ulerterraza.\nKataluniako PortalClinic webguneko Eskizofreniaren atala. Eskizofreniaren tratamenduari buruzko kapitulua.\nAmeriketako Agency for Healthcare Research and Qualityk argitaratutako gidaren gaztelaniazko bertsioa. Kontuan izan Ipar Amerikako testuinguruari bideratutako informazioa dela; beraz, bertan aipatzen diren farmakoak eta, bereziki, horien merkataritza-izenak eta gureak desberdinak izan daitezke.


2010eko abenduan abian jarri zenetik, eremuak programaren lan-ildo nagusietako bat izan da artegintza garaikidearen beharrak eta diskurtsoak antzematea, eta, horrekin batera, eztabaida horiek aberastera eta abiaraztera bideratutako ekintzak bultzatzea. eremuak kontzeptu ireki baten ikuspegitik diseinatuta dago, eta bilakatzen ari diren lan-prozesu gisa ulertzen ditu jardute garaikideak. “Zuzeneko” programa da, ekitaldi bakoitzean eraikitzen baita panorama artistikoan antzemandako eskariei emandako erantzunen bidez.\nArtisten proiektuak eta lanak ikusgai jartzeko erakusketa kolektiboaren formatua birpentsatu egin behar dela ondorioztatu zuten, besteak beste, 2013ko uztailean Artelekun egin zen “Editatzea, Ekoiztea, Programatzea” jardunaldietan. 2014an, eremuak programak arazo horri heldu dio berriro eta deialdi berezia jarri du abian, datorren ekainean Artium Arte Garaikideko Euskal Zentro Museoan egingo den erakusketa kolektiboan parte hartzea xede duena.\nDeialdia euskal testuinguru artistikoarekin harremana duten artistei eta ekoizleei zuzenduta dago, eta orain arte erakusketa-formatuan erakutsi ez diren lanak eta proiektuak ikusgai jartzea du helburu, modu horretan harrera publikoko gunea aktibatuz. Era berean, erakusketak artisten, kritikoen eta komisarioen arteko topagune izan nahi du, askotariko lan-prozesuen arteko elkartrukea sustatzeko.\nPartaideek honako dokumentazio hau aurkeztu beharko dute:\nAzken aldian egindako proiektuen eta lanen dosierra, horien argazkiekin eta lanari buruzko azalpen laburrarekin.\nErakusketan parte hartzeko gehienezko adinik ez da finkatu.\nDokumentazioa aurkezteko epea martxoaren 10ean amaituko da.\nBatzordeko kideek hautatuko dituzte lanak: Peio Aguirrek, Beatriz Herráezek, Itziar Okarizek, eta horiekin batera Agar Ledó Ariasek (Vigoko MARCOko programazio-arduradunak), kanpoko gonbidatu gisa.\nGutxienez 10 proposamen aukeratuko dira erakusketan aurkezteko.\nHautatuek 1.200 €-ko gordin ordainsaria jasoko dute.\neremuak programak hartuko ditu bere gain erakusketa guneko ekoizpen-gastuak: obra aretora egokitzeko kostuak, aurretik batzordeak onartutako aurrekontuaren barruan, proiektua aretoan muntatu eta desmuntatzearen kostuak, obraren garraioa.\nErakusketarako lan-prozesuaren segimendua eremuak programaren batzordeko kideek egingo dute.\nErakusketa dokumentatuko duen argitalpena egingo da.\nProposamenak bi modutan aurkeztu daitezke:\nPDF fitxategian jasota, orrialde honetan atxikirik den inprimakiaren bidez.\nEdo euskarri fisikoan, honako posta-helbide honetara bidalita: ARTIUM Arte Garaikideko Euskal Zentro Museoa. Frantzia, 24. 01002 Vitoria-Gasteiz, eskabide-orrian “eremuak erakusketa deialdia” adierazita.\nEdozein zalantza edo galdera argitzeko: info@eremuak.net


Zalapartarik gabe itzali da, akaso ez betiko, '111' aldizkaria | El Diario Vasco\nCulturasZalapartarik gabe itzali da, akaso ez betiko, '111' aldizkaria\nIaz Uxue Alberdiri eman zioten 111 Akademia saria. 2018ko maiatzeko argazkian, irabazlea Miren Dobaran Hizkuntz Politikako sailburuordearekin, Ana Carrere Andoaingo alkatea eta Garbiñe Mendizabal, Hizkuntza Berdintasuneko foru zuzendaria. / UNANUE\nIrakurlez osatutako 111 Akademiak bere izena daraman sariari eutsiko dio, eta irakurle gazteei zuzendutako ekimen berria jarriko du martxan\nNEREA AZURMENDI Lunes, 11 febrero 2019, 18:08\n«Urte amaieran harpidedun gehiago lortzeko kanpaina betean geunden, eta orain aldizkaria argitaratzeari utzi diogula esateko eskutitzak bidaltzen», dio Manuel Larramendi Kultur Bazkuneko lehendakari Jon Unanuek, 111 Akademiari atxikitako '111' literatur aldizkaria bertan behera utzi izanaren arrazoiak azaltzerakoan. 10 zenbaki kaleratu dituzte azken lau urteetan, eta haien edukiak webgunean daude irakurgai.\nEuskarri digital horretan hedatuko dituzten edukiak ekoizten jarraitzeko asmoa dute, eta une honetan animoak goi-goian ez badaude ere, 2019ko helburu nagusietakoa da aldizkaria berriro kalean jartzea. «Erakunde publikoen bideak eman zezakeena eman duela ikusita, arlo pribatuan egingo dute orain ahalegina, jorratu beharreko bidea samurra izango ez dela ondo baino hobeto dakiten arren», irakur daiteke zabaldu duten oharrean.\nEz da, dena den, estu dabiltzan aurreneko aldia. 1992an Andoain, Amasa-Villabona, Zizurkil, Asteasu, Aduna eta Larraulgo zenbait euskaltzalek euskara eta euskal kultura suspertzeko sortu zuten ekimen xumea da MLKB, bere xumetasunean fruitu ugari emandakoa. Hasiera batekoak izan ziren Beterriko Liburua saria eta izen bereko aldizkaria. 2012an itxi zuten bihilabetekaria, krisialdi orokorraren eta haren ondorio izan zen laguntza instutuzionalen murrizketaren ondorioz, 56 zenbaki argitaratu ostean.\nOrdurako Euskal Herri mailara hedatutako proiektua zen Beterriko Liburua, 2008an sortu baitzen irakurleei ahotsa emateko 111 Akademia. Publiko orokorrari zuzendutako eta literaturari buruzko informazio orokorreko paperezko aldizkari baten beharraz konbentziturik, '111' aldizkaria abiarazi zuten 2014an. «Beti ibili gara baldintza zailetan, oso baliabide gutxirekin, baina berriro saiatu ginen, iruditzen zitzaigulako horrelako argitalpen batek baduela tokia irakurzaletasuna sustatzeko orduan», dio Jon Unanuek.\nAhal bezain luzaro eutsi diote aldizkariari, itxaropenari ere bai, baina, azkenean, «ikusirik norainokoa zen aldizkaria argitaratzeak Bazkuneko kontuei eragiten zien zuloa, hori gehiegi handitu baino lehen erabaki dugu bertan behera uztea, marra gorririk ez gainditzea». Erabakia hartzera eraman dituen zuloa, kulturaren zenbaki handiekin alderatzen bada, hutsaren hurrengoa da, 7.000 eurokoa. Hala ere, diru asko da elkarte «ez oso handi baten» zenbakiak gorritzen jarraitzeko, bere gain hartu dezakeena gainditzen duena.\nEtsipen puntu bat ere badago Unanueren hitzetan, iruditzen zaiolako '111' aldizkariaren itxiera, galera ez ezik, sintoma ere badela. «Aldizkari espezializatuak egon badaude, jakina, baina irakurlez osatutako kolektiboa garen heinean (200 bat kide ditu gaur egun 111 Akademiak) iruditzen zitzaigun informazio orokorreko aldizkari bat ere beharrezkoa zela. Baina, itxuraz, ez da, eta horrek erakusten digu besteak beste askotan kopuruak puztu egiten direla, eta euskal literatura irakurtzen duten irakurleen kopurua oso txikia dela».\nLaguntza publikoen murrizketek, ezta horiek eskuratzeko bete behar diren baldintzetan ezarri diren aldaketek ere, ez diote batere mesederik egin proiektuari, «ohiko diru-laguntza arruntetan» ez dutelako ondo enkajatzen aldizkariaren ezagugarriek. «Baina erantzukizun dena ez diegu erakundeei leporatu nahi. Erakundeengandik ez dugu jaso espero eta behar genuen laguntza, baina geuk ere ez dugu dena ondo egin eta, iragarki puntualen bat ez bada, beste inork ez du proiektua babestu edo bultzatu», azaldu du Unanuek, nabarmenduz, esker onez, sostengu sendoena, hasieratikoa, Andoaingo Udalarena izan dela.\nAldizkaria, oraingoz, isildu da, baina beste proiektuekin aurrera jarraitzen du 111 Akademiak. Hala, abian da saria esleitzeko bozketa, eta 18 urte bitarteko irakurleen parte-hartzea sustatuko duen sari gaztea martxan jartzeko asmoa ere badute, hezkuntza sarearekin lankidetzan.\nPedro Sánchez recibe al equipo de 'Campeones' en la Moncloa Azken bira prestatzen ari da Ze Esatek! taldea


10:52, 20 abuztua 2009ko berrikusketa\n21:47, 25 iraila 2008ko berrikusketa (aldatu)\n10:52, 20 abuztua 2009ko berrikusketa (aldatu) (desegin)\n''Tritio'' hitza isotopoak izendatzeko existitzen diren hitz gutxietako bat da, orohar isotopoek ez baitute izenik jasotzen zeinuaz besterik. Tritioak hiru [[nukleoi]] biltzen ditu [[nukleo atomiko]]an, bi [[neutroi]] eta [[protoi]] bat urrenez urren. Ekilibrio elektrikoan [[elektroi]] bakarra izaten du. Isotopo hau hidrogenoaren beste bi isotopo naturalak ([[protio]]a eta [[deuterio]]a) ez bezelabezala radioaktiboa da denbora joan ahala Helio-3 edo 3He isotopoa osatzeko desintegratzen delarik [[beta jario]] bidez ([[beta partikula|β partikulak]]). ''[[Tritio]]ak'' 12,32 urteko bataz besteko biziraupena du.


Irungo Jaiak – Irunero\nEtiketa: Irungo Jaiak\n2022(e)ko ekainak 24 No Responses\nSan Pedro eta San Martzial jaietako programaren barruan, Gazteguneko karpak gazteenentzako ekintzak proposatzen ditu. GazteARTEan espazioa Irungo Udaleko Gazteria arloak antolatzen du, Euskara arloarekin elkarlanean eta berriro ere Santiagoko frontoian kokatuko da. Hiru egunez jarduera eta kontzertu ugari antolatuko dira...\nAurtengo San Pedro eta San Martzial jaiei ostegunean (ekainak 23) emango zaie hasiera ofiziala, pregoia emanda. Aspace Gipuzkoaren eskutik izango da, 50. urteurrena duten honetan. Elkarteko ordezkariek, erabiltzaileen senideek zein Zuzendaritzako kideek, eging...\nEkaineko hilabetean sartzearekin batera Irungo jaiak ospatzeko atzera kontaketa hasten da. Bi urteko etenaren ostean, festak are gogo gehiagorekin espero dituzte irundarrek. Jaien itzulera ospatzeko Kultura arloak festa egunetarako ekintzen egitarau zabala pre...\nKultura arloan San Pedro eta San Martzialen omenezko jaietako programa osatzeko lanean ari dira, eta astelehen honetan Juncal Eizaguirre ordezkariak ekainaren 18an, 23an, 25ean eta 28an Urdanibia plazan izango diren kontzertuen berri eman du. Udal-ordezkariare...\nDatorren asteazkenean, ekainaren 30ean, San Martzial egunean, Udalbatzak 12:00etan egingo du, urtero bezala, baselizaren aurrean botoa betetzeko ekitaldia. Aditzera eman zen bezala, COVID 19agatik bertan behera utzi ziren 2021eko San Pedro eta San Martzial jai...


Aldundiak apustua egin du Gipuzkoa eskaladan erreferente bilakatzeko, Gipuzkoako eskalada eskolak berrekipatzeko hitzarmen baten bidez - Zer berri - gipuzkoakirolak\nAldundiak apustua egin du Gipuzkoa eskaladan erreferente bilakatzeko, Gipuzkoako eskalada eskolak berrekipatzeko hitzarmen baten bidez\nGipuzkoako Foru Aldundiak eta Gipuzkoako Mendi Federazioak hitzarmena sinatu dute, 17 eskalada eskolen mantentze eta berrekipamendurako. Sozialki garrantzi txikia izan dezakeela dirudien arren, eragin handiko proiektua da mendiaren, eskaladaren, turismo aktiboaren eta ingurumenaren ikuspegitik. GFAk sustatutako ekimen hau berritzailea da erabat, bai Estatu mailan, bai nazioartean, eta interes handia piztu du mendi federazioen artean.\nLankidetza eta GFAren konpromisoa dira proiektu honen gakoak. Gipuzkoako eskalada guneak GFAren Kirol Azpiegiturak Birgaitzeko Planean sartu dira, eta horrela bermatzen da Aldundia arduratuko dela gune horiek aldizka mantentzeaz, eta etorkizunean ere eskalatzaileen gozamen libre eta publikorako egoten jarraituko dutela.\nAldundiak 2017-2020 aldirako Kirol Azpiegituren Planean sartu du proiektua. Aurreikusten den gehieneko kontusaila urteko 25.000 eurokoa da. Inbertsio hau ezinbestekoa da segurtasunaren ikuspegitik; gainera, segurtasuna hobetzeak ekarriko du Gipuzkoako zaletu kopurua ere gehitzea.\nEskalada guneak eremu harkaiztsuetan kokatzen diren kirol ekipamenduak dira, ikasteko, entrenatzeko eta eskalada teknikak hobetzeko erabiltzen direnak. Eskalada eskolak era espontaneoa sortzen dira. Eskalatzaileak izaten dira eskalada guneetako materialak ordaintzen dituztenak, gainerako eskalatzaileek ere erabili ditzaten.\nEskalada guneek izan behar duten ekipamendutik, ainguratzea da proiektuaren elementu nagusia. Ainguratzea bermatuko duen metalezko piezak ongi jarrita egon behar du, jarduna egokia izan dadin eta, batez ere, kirolarien segurtasuna bermatzeko. Ainguratzeez gain, lan bertikalak egiteko materialak ere beharrezkoak dira. Material horiek araudiari jarraituz aukeratzen dira, ekipamendua jartzen dutenen segurtasuna eta proiektua ongi garatzen dela bermatzeko. Gipuzkoako Mendi Federazioak jartzen dituen materialak gainerakoengandik erraz bereizteko, ainguratzeek GMF siglak dituzten grabatuta.\nGaurkoan iragarri den hitzarmen honek, zeinaren bidez Aldundiak eskalada eskolak mantentzeko eta berrekipatzeko konpromisoa hartu baitu, proiektu oso konplexua garatzen du, diziplina asko uztartzen dituena. Hori horrela, proiektua gauzatzeko ekimen osagarriei heldu behar zaie, hainbat esparrutatik: juridikoa, administratiboa, ingurumenekoa, finantzarioa... Hori guztia azken helburua lortzeko: eskalatzeko ainguratzeak jartzea.\nProiektu honetan, Aldundiko Kirol Zerbitzuaz gain, Mendietako eta Natur Inguruneko Zuzendaritza Nagusiak ere parte hartzen du, ezinbestekoa baita kirol jarduna bateragarri egitea natur ingurunearekin eta babestutako flora eta faunaren kontserbazioarekin.\nAldundiak espero du ekimen honek kanpoko bisitariak ere erakartzea, gure eskalada guneetan mendiko turismo aktiboa egiten duten horiek bilatzen duten eragingarria aurkituko baitute. Gipuzkoako harkaitz eskalagarriak lehen mailako natur eta kirol ondarea dira, eta eskalada eskolek, gainera, aukera ematen dute Gipuzkoa bertikala ezagutzeko eta Gipuzkoa kalitatezko eskaladako erreferente gisa sustatzeko.


Ehuneko berrogeita hamar garestitu zen zerbeza — Eibar.ORG | Eibarko peoria\nHemen zaude: Hasiera / Blogak / Harrikadak / Ehuneko berrogeita hamar garestitu zen zerbeza\nMikel Iturria 2008/07/19 08:00\nWaits, Springsteen, Bassmatti, Berrio, Fast Fatum. Noiz egin zuen gora zerbezak?\nSapatuan Tom Waits ikusten egon nintzen Donostiako Kursaal Jauregian. Joserrak eman zidan aukera (eskerrik asko). Dirutza pagatu nuen, baina oso gustura egon nintzen Waits zaharra entzuten.\nHandik atera, bueltatxo bat Alde Zaharrean eman eta anabasatik gertu zegoen Bassmatti & Friends partyan egon nintzen. Giorgio ez nuen ikusi, baina gozatu ederra hartu genuen Rafa Berriok gitarra hartu zuenean.\nAsteartean, berriz, Bruce Springsteen jaunaren showa ikustera joan nintzen Anoeta Estadiora. Badakizue 40.000 ikusle bildu zituela eta jende gehiena oso gustura atera zela, Mr. Jukebox ere bai (jarraitzeko moduan erantzunetan dagoen eztabaida: ebentoak vs. tabernen zirkuitua). Agian larunbatean bizitutakoaren ondoren, ez nuen joateko gogo handirik, baina sarrera Gabonetan erosi nuenez, futbol zelaira joatea beste erremediorik ez zegoen.\nBoss-arekin ez nuen gozatu. Bai, badakit: ni eta beste bat ezagutzen dut hori esan duena. Dena emanda aldegin zuela irakurri eta entzuten dut hortik zehar. Izerdi patsetan amaitu zuelako kontzertua? Horixe behar genuen! Eta egia da askok bera bezainbeste kobratu ondoren erdia ez dutela ematen, baina, niretzat hori ez da nahikoa.\nHaserretu egin nintzen kontzertuaren hasieran egondako tokian musika ez baitzen behar den bezala entzuten (eta ez nengoen toki txarrean, soinu mahaiaren albo batean). Gero, mugitu egin nintzen eta hobetu zen soinua, nahiz eta ez izan espero nuen bezain espektakularra.\nEta inguruko tabernek kaña 3 eurotan (% 50eko igoera) eta katxiak 6 eurotan jartzea? Barruan, okerrago, katxiak 9 eurotan pagatu behar. Lapurreta. Hau zer ostia da? Hemen denak balio du?\nGure betiko martxan jarraitu beharko dugu. Etxeko zirkuitua. Adibidez, ostegun gauean, AEBetatik etorri berria zen Igor Calzada entzun nuen Le Bukowski aretoan, FasTFatum. Harkaitz Canok ere irakurri zituen poema batzuk. Eta googleheim hitza inbentatu genuen, Joserra Senperenak Alondra Bentley deskubritu zigun. Eta abar, eta abar.\netiketak: rafa_berrio, giorgio_bassmati, igor_calzada, donostia, fast_fatum, harkaitz_cano, musika, tabernak, anoeta, joserra_senperena, kursaal, tom_waits, bukowski, alondra_bentley, entzun_com, bruce_springsteen


Burdinbide ikus-hiztegia: Bazterbidea Burdinbideak\nBurdinbide ikus-hiztegia: Bazterbidea\nHiztegia 2014ko urriaren 21a\nraccordo linha de serviço\nBazterbidea trenbide zatia da trenbide nagusiarekin lotuta dagoena. Burdinbide bakarra duten lineetan bazterbideak ahalbidetzen du trenak gurutzatzea (1) edo geratzea (2).\nBaztergunea ere zamatze tokian (3) erabiltzen da eta orokorrean burdinbide zirkulaziorako edozein operaziorako erabiltzen dena; meatzetan, portuetan, eta abarretan.\nBazterbide hauek burdinbidearen jabe bera edo beste jabe pribaturenak izan daitezke.


2020ko ospakizunak datorren urtera atzeratzea erabaki du Oñatzek — Oñatiko udala\n2020ko ospakizunak datorren urtera atzeratzea erabaki du Oñatzek\nMaiatzeko Kontzejupetik aldizkariaren bidez jakinarazi du dantza taldeak hartutako erabakia\n2020a urte berezia da Oñatz dantza taldearentzat, 50. urteurrena ospatzeko urtea baita. Ilusio handiz osatu zuten 12 hilabeterako egitaraua baina Covid-19a dela-eta bertan behera uztea erabaki dute. Hasieran, martxoa eta apirileko ekintzak utzi ziren bertan behera, ondorengoak bete ahal izatearen itxaropenarekin. Baina ondorengo hilabeteetarako ziurtasun ezak 2020ko jarduera guztiak datorren urtera atzeratzea eraman du taldea.\nErabaki zaila bezain gogorra izan dela azaltzen du Oñatz taldeak Kontzejupetik aldizkariak argitaratutako oharrean. Baina zaila izanagatik denontzat erabaki onena dela pentsatuta hartu dutela zehazten da. Izan ere, ekintza ezberdinak prestatzen ziharduten taldeak egin ahal izango diren ziurgabetasunarekin aritzea ez baitzen zentzuzkoa ikusten. Lan talde guztien arduradunekin kontrastatu ondoren, aurtengo ospakizunak bertan behera utzi eta 2021. urtera atzeratzea erabaki dute, esan bezala.\nDatorren urteko egitaraua eta osasun egoera zelakoa izango den ez jakinda ere, urtebete atzeratuta, arnasa pitin bat hartzea espero dute antolatzaileek, eta garrantzitsua, prespektibaz aritu ahal izango direla datorrenari aurre hobeto egiteko.


Zaintza eta maitasunaren kateak - Artzape\nAlperrik izango da, M8a kalera ateratzea, egunero, gizartea eraldatzen eta gure eskubideen alde ezer ez badugu egiten. Galdetu zure buruari, zer egin dut nik aurten nire bizitzan, etxean, familian, bikotean, lantokian, elkarte eta taldean, kuadrilan, berdintasun gehiago izan dezagun?\nEgunaren jatorria XIX. mendetik emakumeak euren eskubideen alde borrokan hasi zirenekoa da. Sufragistek emakumeen boto eskubidea, goi mailako ikasketak, edo euren diruaren jabe izatearen eskubidea aldarrikatu zituzten. Garai berean, nagusi ziren industria sektoretako sindikatuetan antolatutako emakumeak grebak egiten hasi ziren; kotoi sektoreko langileenak, jostunenak, lisatzaileenak… 10 orduko lanaldia, soldata igoerak eta lan eskubideak aldarrikatzen zituzten.\nClara Zetkinek bultzatutako Emakumeen II. Internazional Sozialistan elkartuta, ehunka emakumeek adostu zuten Emakumeen eguna izendatzea. 1911eko martxoak 25ean New Yorken 123 emakume, asko umeak eta 23 gizon hil ziren, Triangel lantegian izandako sutean. Langileek baimenduriko atsedenik har ez zezaten, lantegiko ateak itxita egotea ohikoa zen. Sutea hasi zenean ezin izan zuten ihes egin. 62 lagunek lehioetatik salto egin zuten su garretatik ihes egin nahian. Harrezkero; lanean osasun eta segurtasun neurriak ezartzeko legedia garatzen hasi zen.\n2 mundu gerrak eta gero, Mugimendu Feminista 60. hamarkadatik aurrera indartu zen, ordutik, martxoak 8a, kalera atera eta borrokarako eguna bihurtu zen. Gero, 1977an Nazio Batuen Erakundeak martxoak 8a emakumeen nazioarteko egun gisa izendatu zuen.\n2018an lehen emakumeen nazioarteko greba deitu zen “Emakumeok* planto” lemapean. Greba kontzeptua eraldatu zuen, lan produktibo zein erreproduktiboetako langileei planto egitera deituz. Hots, bai lan ordainduak, eta baita ordaindu gabeko lanak ere, etxeko zaintza lanak esaterako, grebara jo zuten kapitalaren logikari bizitzaren logika gainjarri behar zaiola aldarrikatuz. Honela, zaintza krisia, pobreziaren feminizazioa eta indarkeria matxista salatu ziren, gizarte eredu eta eredu ekonomikoaren eraldaketa aldarrikatuz. Baita ere, sexuaren araberako lan banaketarekin amaitzea, zaintzaren garrantzi eta premia azpimarratzea, atzerritarrei buruzko lege gogorra eta kolonialismoa salatzea eta indarkeriarik gabeko bizitzeko eskubidea aldarrikatzea izan ziren helburu. Hurrengo urtean, 2019 osoan zehar, erresidentzietako langile, garbitzaile eta jangeletako begiraleek greba eta mobilizazioekin jarraitu zuten eta martxoaren 8a heldu zenean, bigarren urtez jarraian Greba Feminista deitu zen.\nMobilizazioak oso arrakastatsuak izan ziren, gizartea harrituta uzteraino. Tamalez, aldarrikapenak gauzatzeke jarraitzen dute. Gainera, pandemiak egoera are eta bortitzagoa egin du eta lehen ere zaurgarriak zirenen egoera oraindik ere okerragoa da orain. Gizarteak emakumeengan uzten du zaintza. Nork zaintzen zaitu? Bere bizitzako zerri uko egin behar izan dio zu zaindu zaituenak?\nZaintza hau doan egiten da, askotan maitasunaren aitzakian, eta ordaindua denean, lan baldintza prekario eta esklabutan egiten da. Honela, egungo zaintza ereduak emakumeak pobretu egiten gaitu eta gizartean parte hartzeko denbora lapurtzen digu, izan politikan, kulturan zein aisialdirako denborarik gabe utziz, eta gizonekiko menpekotasun egoera ekonomikoan, indarkeria matxistaren aurrean eskuak lotuta utziz.\nKateak askatzeko martxoaren 7an frontoian elkarretaratzea egingo dugu, kaleetan elkartuko gara!


Estitxu Ortolaiz - Euskonews\nHondarribian jaioa, Andoaineko Zine eta Bideo Eskolan ikasketak bukatu ondoren, gustoko nuena argazkilaritza zela ikusi eta argazki denda batetan ibili nintzen lanean. Bi urte pasa nituen bertan eta lana utzi ondoren Madrilera joan nintzen argazkilaritza ikastera.\nMadrilen urte bete pasa nuen ikastaro desberdinak egiten (publizitatea, digitala, moda, iluminazioa, etb.)\nBueltatzerakoan laguntzaile bezala pasa nuen denboraldi bat argazkilari desberdinekin.\nOtzarreta komunikazioan, argazkilari bezala beste urte bat pasa nuen lanean. Denbora aprobetxatua izan zen, inun baino gehio ikasi bait nuen bertan.\nEtapa hori bukatzerakoan freelance bezala hasi nintzen eta orain argazki estudioa jarri dut Irunen beste lagun batekin. Estudioa publizitateari dago enfokatua batez ere, www.estitxu-ortolaiz.com horrian ikus daiteke gure lana.


Lore artean hasi dituzte Baliarraingo festak - Baliarrain - Tolosaldeko ataria\nBaliarraingo jaiak 2019\nLore artean hasi dituzte Baliarraingo festak\nTolosaldeko Ataria 2019-08-14 13:41\nAbiatu dira jaiak Baliarrainen eta festak hasteko suziria Jesi Gurrutxaga haur eskolako hezitzaileak bota du. Herritarren esker ona jaso du.\nBeste hainbat hezitzaile bidelagun izanda, Jesi Gurrutxaga legorretarrak azken hamaika urteak eman ditu Baliarraingo haur eskolan hezitzaile gisa. 22 ume pasa dira bere eskutatik eta haien eskutik gaur loreak jaso ditu Gurrutxagak, hunkituta.\n"Jaten gozatzen irakatsi diezu, jolas librea eskura jartzen, lagunartea osatzen, herriko kaleak animatu dituzue, baserriak erakutsi dizkiezu, ingurunearekin elkarbizitzen zarete...", aipatu dute festak hasteko pregoian. "Baliarraingo historian txokoa duzu Jesi, espero dugu etorkizuna ere izatea".\nAzken ikasturtean 0 eta 3 urte arteko 7 ume aritu dira Baliarraingo haur eskolan eta hiru umerekin abiatuko dute kurtso berria oporretatik bueltan."Laster bost izango dira, ordea", esan du Gurrutxagak berak. Ilusioz lanean jarraitzeko asmoa agertu du.\nBehin jaiei hasiera emateko suziria piztu ondoren, herri mailako pilota partiden finalak jokatu dituzte frontoi txikian.\nOstirala arte jarraituko du jaiak Baliarrainen. Ikusi hemen egitaraua.\nJesi Gurrutxagak esker onez jaso du omenaldia\nTolosaldeko Ataria 2019 abu 14 Baliarrain\nBaliarraingo haur eskolatik pasa diren umeek omenaldia egin nahi izan diote azken 11 urteotan bertan aritu den hezitzaileari, Jesi Gurrutxagari. Hu...


AZAROAK 17. Lapiko-jotzea antolatu dugu, eskoletan kalitatezko elikadura bermatu dadin aldarrikatzeko! – Berton Bertokoa\n10 azaroa, 2020 10 azaroa, 2020 bertonbertokoa\nAZAROAK 17. Lapiko-jotzea antolatu dugu, eskoletan kalitatezko elikadura bermatu dadin aldarrikatzeko!\nAdministrazio publikoei jangeletako zein ikasgeletako ratioak jaisteko, eta irakasle zein hezitzaile gehiago kontratatzeko eskatuko die Berton Bertokoak. Lapiko-jotzea azaroaren 17an egingo dute ikastetxe bakoitzeko klaseak amaitutakoan. Hezkuntza komunitateko gainontzeko eragileei eta Durangaldetik kanpoko ikastetxeei ere dei egin diete protestan parte hartzera.\nHalaxe esan du Berton Bertokoak, gaur iluntzean Abadiñon egindako agerraldian: “Lapiko hotsak badatoz”. Kalitatezko hezkuntza-elikaduraren alde lan egiten duen dinamika kexu da ikasturtea hasi zenetik gaur arte ailegatu diren arazoekin. “Ikastetxe askotan sukaldeak falta dira. Askok jangela zarratuta izan dute. Beste batzuek, berriz, zabalik, baina ikasle talde mugatu batentzako bakarrik” adierazi dute. Gaizka Agirre eta Elixabete Agirre bozeramaileek Zelaietako eskolan (Abadiño) gertatutakoa ipini dute egoera ilustratzeko adibide modura. “Eskolako 200 bat umek jantoki zerbitzurik barik hasi behar izan zuten ikasturtea. Arazoa konpondu egin da gerora, baina umeen jateko denbora murriztuta. Txanda batek iraun ohi duen denbora-tartean, hiru txanda ipini dituzte”. Dinamikako kideek gogora ekarri dute “jateko ordua momentu hezitzaile lez” ulertzen eta aldarrikatzen dutela.\n“Ume batzuentzat eskolakoa da egun osoko jatordu bakarra”\nBerton Bertokoak kalitatezko hezkuntza gura du jangeletan zein ikasgeletan. Horregatik, administrazio publikoei eskatu die jangeletako zein ikasgeletako ratioak jaisteko eta, langile zein hezitzaile gehiago kontratatzeko. Kasu batzuetan, muturrekoa baita egoera. “Ume batzuentzat eskolako zerbitzua da egun osoko jatordu bakarra”, esan du Berton Bertokoak. “Elikadura eskubidea da”.\nProtesta, azaroaren 17an\nHorregatik guztiagatik, lapiko-jotzea egingo dute azaroaren 17an. Durangaldeko ikastetxeetan egingo dituzte joaldiok, klaseak amaitutakoan, ikastetxe bakoitzaren araberako ordutegietan. Bestalde, hezkuntza komunitateko gainontzeko eragileei eta Durangaldetik kanpoko ikastetxeei ere dei egin diete protestarekin bat egiteko. “Lekeitioko eskola eta Santutxuko Karmelo ikastetxeak (Bilbo), adibidez, bat egin dute deialdiarekin”, esan dute. Helbide elektronikoa ipini dute protestagaz bat egin gura duten eragile eta ikastetxeentzat: bertonbertokoa@gmail.com\nPrevious Lapiko hotsak badatoz!


Gaur egungo gizartearen erronkarik latzenetako bat biztanlegoaren zahartze ekidinezinaren gestio egokia da. Egungo bizi-itxaropen handia eta jasaten dugun jaiotze-tasa baxuaren baturak emaitza beldurgarria dakar: “demografi piramidea” izenez ezagutzen duguna alderantziz jartzen ari da pixkanaka.\nDementzia bat identifikatu ahal izateko, sistematikoki aztertu behar dira ukiturik dauden ezagutzaren arloak: memoria, ikastea, lengoaia, orientazioa, arrazoitzeko gaitasuna, lan konplexuetako maneiua, trebeziak,… Lehen azterketa egiteko, screening-tresnak izaten dituzte medikuek; test laburrak, bereziak eta errazak izaten dira. Horiek eginez, medikuak ez du diagnostiko zehatzik lortzen, baina gaixoak azterketa sakonagorik behar duen erabaki dezake. Arriskua konfirmatzen denean, mediku espezialistak beste errekonozimendu bat egingo du, proba erradiologiko, analitiko eta psikometrikoen bidez; izan ere, pertsona batek Azheimer-a duela seguru esan ahal izateko burmuineko biopsia edo autopsia behar da. Beraz, Alzheimer-aren ezaugarriak dituzten pertsonei horixe diagnostikatu eta gaitzaren kontrako tratamendua jartzen zaie. Gaixoaren ahalmen funtzionalari ahalik eta ondoen eutsi eta bizitza kalitatea hobetzera bideratzen da tratamendua. Gaur egun erabiltzen diren eta Gizarte Segurantzan sartzen diren botikek Alzheimer kasu arinetan eta aurreratuxeagoetan bakarrik dute ekintza terapeutikoa, baina oraindik ikerketan daudenak eraginkorrago izatea espero da, degenerazioaren eragile diren neuronek duten proteina sortzea oztopatuko bailukete.\nPortaerako gora-beherak oso ohiko izaten dira eta familiako eta gizarteko bizitza aztoratu egiten dute. Sarrita gertatzen da identifikazio okerrak egitea, noraezean ibiltzea, agresibitatezko erreakzioak, jokaera sexual anomaloak, lorik egin ezina…; horrek guztiak arazo zail bihurtzen du gaixoarekin bizi izatea eta ez dago konponbide eraginkorrik. Sufrimendura ohitzea beste biderik ez da izaten. Eta, hori gutxi balitz, arriskuarekin bizi izatera era ohitu egiten da.\nGaixotasun suntsitzaile honekin bizi izaten ikasi egin behar dute familiakoek. Zalantzarik gabe, zail gertatuko zaie, sakrifizio asko eta gaixoarenganako arreta handia, elkartasuna eta maitasuna behar baitira. Laguntza eta “Federación Española de Asociaciones de Familiares de Enfermos de Alzheimer” (AFAF) elkartearen ahalkularitza eska dezakete, helbide honetan: Pintor Maeztu kalea, 2º behea. 31008 Iruñea. Telf: 948 26 03 04.


Igandeko Ebanjelioa: julio 2012\n2012/08/05 - Urteko 18. Igandea (B)\n2012ko abustuaren 5a\nUrteko 18. Igandea (B)\nJanaria eroraraziko dizuet euri gisa zerutik.\nIrteera liburutik 16, 2-4. 12-15\nEgun haietan, basamortuan, elkarte osoa marmarrean hasi zen Moises eta Aaronen aurka, esanez: «Hobe genukeen Jaunak Egipton hilarazi bagintu, haragi-eltze inguruan eseri eta ase arte jaten genuenean! Zuek, ordea, gu denok goseak hiltzera ekarri gaituzue basamortu honetara».\nOrduan, Jaunak esan zion Moisesi: «Janaria eroraraziko dizuet euri gisa zerutik. Herria egunean egunekoa biltzera aterako da. Probatu egin nahi dut, ea nire esanera dabilen ala ez. »\n«Aditu dut israeldarren marmarra. Esaiezu: Ilunabarrean okela jango duzue, eta bihar goizean ogiz aseko zarete. Honela jakingo duzue ni naizela Jauna, zuen Jainkoa».\nArratsaldean, galeperrak heldu ziren eta kanpaleku osoa estali zuten; biharamun goizean, ihintz-geruza azaldu zen kanpaleku inguruan. Ihintza desagertu zenean, antzigarraren itxurako zerbait, xehea eta garautsua, gelditu zen lur gainean. Hura ikustean, israeldarrek honela ziotsoten elkarri: «Zer da hau? » Ez baitzekiten zer zen.\nMoisesek esan zien: «Jaunak janaritzat ematen dizuen ogia da. »\nSalmoa 77, 3. 4b. 23-24. 25 y 54\nGuk entzun eta jakindakoak,\ngurasoek kontatu zigutena,\nJaunaren egintza goresgarriak,\nharen garaipena eta egin dituen mirariak\ndatorren belaunaldiari kontatuko dizkiegu. R.\nOrduan, goi-lainoei agindua eman\neta zeruko ateak ireki zituen;\nmana isuri zien janari,\nzeruko garia eman: R.\nAingeruen ogia jan zuten gizakiek,\nJainkoak janariz ase zituen.\nBere lurralde santura eraman zituen,\nberak eskuratutako mendiraino. R.\nZeuen gogo-bihotzak berritu eta giza izaera berria, Jainkoaren irudira sortua, jantzi behar duzuela\nSan Paulo Apostoluak Efesoarrei egindako gutunetik 4, 17. 20-24\nAnai arrebok: hona, bada, zer esaten eta zinez eskatzen dizuedan Jaunaren izenean: ez zaiteztela bizi sinesgabeak bizi diren bezala; buruarinak dira eta adimena ilundua dute. Ez da hori Kristo ezagutzean zuek ikasi duzuena. Entzun duzue, izan ere, hartaz hitz egiten eta, Jesusi dagokion egiazko irakaspenaren arabera, hau ikasi duzue: alde batetik, zuen lehengo bizierari uko egin eta giza izaera zaharra, grina engainagarrien eraginez hondatua, erantzi egin behar duzuela; eta, bestetik, zeuen gogo-bihotzak berritu eta giza izaera berria, Jainkoaren irudira sortua, jantzi behar duzuela, Jesusen egiaren arabera biziera zuzena eta santua eramateko.\nbaizik Jainkoak esaten duenetik bizi da. Aleluia.\n+ Jesu Kristoren Ebanjelioa San Joanen liburutik 6, 24-35\nDenbora haietan, han ez zeudela ez Jesus, ez ikasleak konturatzean, jendea txalupetara igo eta Kafarnaumera joan zen, Jesusen bila. Aintziraz beste aldean aurkitu eta esan zioten:\n– Maisu, noiz etorri zara hona?\n– Bene-benetan diotsuet: Nire bila zabiltzate, ez ikusi dituzuen mirarizko seinaleengatik, ogia asetzeraino jan duzuelako baizik. Ahalegin zaitezte, ez galtzen den janariagatik, baizik eta irauten eta betiko bizia ematen duen janariagatik; hori Gizonaren Semeak emango dizue, Jainko Aitak bere aginpidearen ordezkari egin duenak.\nOrduan, galdetu zioten:\n– Zer egin behar dugu Jainkoak nahi duena egiteko?\n– Hauxe da Jainkoak nahi duena: berak bidali duenarengan zuek sinestea.\nGaldetu zioten, orduan:\n– Zer seinale ematen diguzu, bada, guk ikusi eta zuri sinesteko? Zer egiten duzu? Gure arbasoek mana jan zuten basamortuan, Liburu Santuak dioen bezala: Zeruko ogia eman zien jaten.\n– Bene-benetan diotsuet: Ez zizuen Moisesek eman zeruko ogia, baizik eta nire Aitak ematen dizue zeruko egiazko ogia. Zeren Jainkoaren ogia, zerutik jaitsi eta munduari bizia ematen diona da.\nOrduan, eskatu zioten:\n– Jauna, emaguzu beti ogi horretatik.\n– Neu naiz bizia ematen duen ogia ; niregana hurbiltzen dena ez da, ez, sekula gose izango, eta niregan sinesten duena ez da behin ere egarri izango.\n2012/07/31 - Loiolako Inazio santua (B)\n2012ko uztailaren 31a\nLoiolako Inazio santua (B)\nBedeinkazioa eta madarikazioa jartzen dizkizuet gaur aurrean.\nDeuteronomio liburutik 30, 15-20\nHorrela esan zion Moisesek herriari: «Hara, aukeran jartzen dizkizuet gaur bizia eta zoriona, heriotza eta zoritxarra. Baldin eta gaur nik ematen dizkizuedan Jaunaren zeuen Jainkoaren aginduak onartzen badituzue, Jauna zeuen Jainkoa maitatuz, berari jarraituz eta beraren agindu, lege eta erabakiak betez, biziko zarete eta ugalduko, eta bedeinkatu egingo zaituzte Jaunak zeuen Jainkoak, jabetzan hartzera zoazten lurraldean. Baina zuen bihotza okerbideratzen bada eta, jainko arrotzen aurrean ahuspeztu eta haiek gurtzeko tentazioari amore emanez, ez entzunarena egiten baduzue, gaur iragartzen dizuet erabat galduko zaretela: ez zarete luzaro biziko Jordanez beste aldean jabetzan hartzera zoazten lurraldean.\nSalmoa 1, 1-2. 3. 4 y 6\nJaunaren hitza atsegin duena.\nZorionekoa gaiztoen egitasmoei jarraitzen ez\nbaizik eta Jaunaren hitza atsegin duena\neta hitz hori gau eta egun gogoan darabilena ! R.\nUr-xirripen ondoan landaturiko zuhaitzaren antzeko da:\nbere sasoian fruitua dakar,\neta ez zaio hostorik ihartzen;\negiten duen guztia ongi zaio ateratzen. R.\nEz da hori, ez, gaiztoen zoria:\nhaizeak daraman orbelaren antzeko dira.\nJaunak zaintzen du zintzoen bidea;\ngaiztoena, berriz, hutsean galtzen da. R.\nSan Paulo apostoluak Korintotarrei egindako lehenengo gutunetik 10,31-11,1\nSenideok: nolanahi ere, nahiz jan, nahiz edan, nahiz beste edozer egin, egizue dena Jainkoaren aintzarako. Eta ez izan erorbide ez juduentzat, ez jentilentzat, ez eliz elkartearentzat ere. Ni ere guztiei atsegin ematen saiatzen naiz gauza guztietan eta ez dut bilatzen neure ona, besteena baizik, salba daitezen.\n2012/07/29 - Urteko 17. Igandea (B)\nJango dute eta sobera geldituko da.\nErregeak bigarren liburutik. 4, 42-44\nEtorri zen behin Baal-Xalixako gizaseme bat, ogi-hasikinak Jainkoaren gizonari ekarriz: hogei garagar-opil eta gari berria bide-zorroan. Eliseok esan zuen:\n– Banatu jendeari, jan dezaten.\nMorroiak galdetu zion:\n– Nola banatuko dut hau ehun gizonen artean?\n– Banatu jendeari, eta jan dezatela. Hau baitio Jaunak: «Jango dute eta sobera geldituko da ».\nBanatu zuen, beraz, morroiak ogia jende artean, jan zuten eta sobera gelditu zen, Jaunak esan bezala.\nSalmoa 144, 10-11. 15-16. 17-18\nEskua zabaldu eta asetzen duzu.\nZuri begira daude denak zain,\neta zuk jaten ematen diezu bere garaian;\neta bizidun oro onginahiz asetzen duzu. R.\nZuzena da Jauna jokabide guztietan,\nleiala egintza guztietan.\nHurbil da Jauna dei egiten diotenengandik,\nbenetan dei egiten diotenengandik. R.\nBat bakarra da gorputza, bat bakarra Jauna, bat bakarra sinesmena, bat bakarra bataioa.\nSan Paulo Apostoluak Efesoarrei egindako gutunetik. 4, 1-6\n2012/07/25 - Santiago Apostolua (B)\nSantiago Apostolua (B)\nSan Paulo Apostoluak Korintoarrei egindako bigarren gutunetik 4,7-15\n+ Jesu Kristoren Ebanjelioa San Mateoen liburutik 20,20-28\n2012/07/22 - Urteko 16. Igandea (B)\nUrteko 16. Igandea (B)\nNeuk bilduko ditut bizirik geldituriko neure ardiak eta artzainak ezarriko dizkiet.\nJeremías Profetearen liburutik. 23, 1-6.\nHau dio Jaunak: «Zoritxarrekoak nire larreko artaldea sakabanatzen eta galtzen uzten duten artzainak!» Beraz, hau diotse Jaunak, Israelgo Jainkoak, herria gidatzen duten artzainei: «Zeuek sakabanatu eta jaurti dituzue nire ardiak eta ez zarete haietaz arduratu. Bada, kontuak eskatuko dizkizuet zeuen jokaera txarrarengatik.\nHala diot nik, Jaunak. Neuk bilduko ditut bizirik geldituriko neure ardiak, sakabanatu nituen herrialde guztietatik. Beren larreetara ekarriko ditut berriro, hazi egingo dira eta erruz ugalduko. Ongi zainduko dituzten artzainak ezarriko dizkiet, inoiz ere beldur eta izu ez daitezen eta bat ere gal ez dadin. Nik, Jaunak, esana».\n«Begira, badator garaia,\nDavidi legezko ondorengoa\nernearaziko diodana .\nZentzuz gobernatuko duen\nerregea izango da,\neta zuzenbidea eta justizia\nIsrael seguru biziko.\nSalmoa 22, 1-3a. 3b-4. 5. 6\neta indarrak berritzen R.\nKristo da gure bakea. Bat egin ditu berak bi herriak.\nSan Paulo Apostoluak Efesoarrei egindako bigarren gutunetik. 2, 13-18.\nSenideok: Orain, berriz, Kristo Jesusenak eginik, garai batean urruti zinetenok, hurbildu egin zarete Kristoren heriotzari esker.\nIzan ere, Kristo da gure bakea. Bat egin ditu berak bi herriak, bereizten zituen etsaigoaren hesia deseginez. Bere gorputzean baliogabetu egin du legea bere agindu eta arauekin, eta bi herriekin gizadi berri bakarra sortu du bere baitan, bakeak eginez.\nBi herriak Jainkoarekin adiskidetu ditu eta gurutzeko heriotzaren bidez gorputz bakar batean elkartu, beraien arteko etsaigoa suntsituz. Bere etorrerarekin bakearen berri ona hots egin zigun: bakea zuei, urruti zinetenoi, eta bakea hurbil zirenei . Zeren bai batzuk eta bai besteok hurbil baikaitezke Aitarengana Espiritu berarengan elkarturik.\nAleluia Jn 10,27\nNire ardiek nire ahotsa entzuten dute,\n- dio Jaunak -\neta nik ezagutzen ditut; haiek atzetik jarraitzen didate. Aleluia.\nArtzain gabeko ardiak bezala zebiltzan.\n+ Jesu Kristoren Ebanjelioa San Markosen liburutik. 6, 30-34.\nDenbora haietan, Apostoluek, berriro Jesusengana bildu zirenean, egin eta irakatsi zuten guztiaren berri eman zioten. 31 Jesusek esan zien: «Zatozte zuek bakarrik leku gorde batera, eta hartu atseden pixka bat».\nAsko baitziren joan-etorri zebiltzanak, eta ez zuten jateko astirik ere.\n32 Orduan, bazter batera joan ziren, beraiek bakarrik, txalupaz. 33 Baina jende askok ikusi zituen alde egiten, eta nora zihoazen igarri ere bai, eta herri guztietatik leku hartara jo zuten lasterka, haiei aurrea hartuz.\n34 Txalupatik jaitsi zenean, jendetza handia ikusi zuen Jesusek. Errukitu egin zitzaien, artzain gabeko ardiak bezala baitzebiltzan, eta irakasten hasi zitzaien luze eta zabal.\n2012/07/15 - Urteko 15. Igandea (B)\nUrteko 15. Igandea (B)\nBere herriari bere mezua hots egitera bidali.\nAmos Profetearen liburutik 7, 12-15\nEgun haietan, Amatziasek Amosi esan zion:\n–Ikusle, zoaz, alde hemendik Juda lurraldera. Egin han profetarena eta irabazi han zeure ogia. Baina Betelen ez ari gehiago profetagintzan, hau errege-santutegi baita eta erreinuko jauretxe.\nAmosek erantzun zion:\n–Ni ez naiz profeta, ez eta profeta-taldekidea. Abeltzaina naiz eta basapiku-biltzailea . Baina Jaunak artzain nenbilelarik hartu ninduen eta bere herri Israeli bere mezua hots egitera bidali.\nSalmoa 84, 9ab-10. 11-12. 13-14 (R. 8)\nberari berriro konfiantza agertzen diotenei.\nleialtasuna lurretik ernetzen da, justizia zerutik jaisten. R.\nmundua mundu izan baino lehen.\nSan Paulo Apostoluak Efesoarrei egindako bigarren gutunetik 1,3-14\nizan gaitezen maitasunez .\nSemeak bere heriotzaz\naskapena eta bekatuen barkamena\nbere eskuzabaltasunaren dohainak\noparo isuri ditu gure gainera,\njakinduria eta ezaguera oroz\nBere asmo ezkutua ,\nerabakia zuen asmoa,\nhistoria bere betetasunera\nnola zerukoak hala lurrekoak,\nKristo buru dela, batean bilduz.\nitxaropen genuenok ,\nEta zuek ere egiaren mezua,\nsalbatzen zaituzten berri ona, entzun\neta Kristorengan sinetsi duzuenok,\naginduriko Espiritu Santuak\nzigiluz bezala markatu zaituzte;\nEspiritua da hartuko dugun\nharik eta Jainkoak\nbere egin duen herria\naskapen osora iritsi arte\neta haren aintzaren gorespen-kantu\nizan gaitezen arte.\nJesu Kristo gure Jaunaren Jainkoak,\naintza guztia dagokion Aitak.\nArgi ditzala zuen barruko begiak ,\njakin dezazuen zer itxarotera deitu zaituzten. Aleluia.\nBinaka bidaltzen hasi zen.\n+ Jesu Kristoren Ebanjelioa San Markosen liburutik 6,7-13\nDenbora haietan, hamabiei dei egin eta binaka bidaltzen hasi zen, espiritu gaiztoak botatzeko ahalmena ematen ziela. Biderako deus ere ez hartzeko agindu zien, makila bat besterik: ez ogirik, ez zakutorik, ezta gerrikoan dirurik ere; oinetan sandaliak eraman zitzatela, baina aldatzeko soinekorik ez. Gero, nola jokatu esan zien: «Etxe batean sartzen zaretenean, gelditu bertan herri hartatik atera arte. Eta nonbait onartzen ez bazaituztete eta entzun nahi ez, handik alde egitean, astindu zeuen oinetako hautsa, beraien kontrako seinaletzat ».\nJoan ziren, bada, haiek eta berri ona hots egin zuten bihozberri zitezen. Deabru asko botatzen zuten eta gaixo asko sendatzen, olioz igurtziz.\n2012/07/08 - Urteko 14. Igandea (B)\n2012ko uztailaren 8a\nUrteko 14. Igandea (B)\nEzekiel Profetearen liburutik 2, 2-5\nEgun haietan, Jaunaren espiritua sartu zen niregan eta zutitu egin ninduen, eta hitz egiten zidanari entzun nion esaten: «Gizaseme, israeldarrengana bidaltzen zaitut, jende errebelde horrengana; horiek eta horien arbasoak nire aurka altxatu dira gaur arte. Jende burugogor eta setatsuagana bidaltzen zaitut nire mezua adieraztera. Horrela, entzun ala ez, jakingo du herri errebelde horrek baduela profeta bat bere artean.\nSalmoa 122, 2-3a. 3bcd. 3-4 (R.: 2cd)\nBegiak Jaunagana jasoak ditut,\ngugaz errukitu dadin arte.\nBegiak zuregana jasoak ditut,\nzeruan errege zaren horrengana.\nNola morroien begiak nagusien eskuetara. R.\nNola neskamearen begiak etxekoandrearen eskuetara,\nhalaxe daude gure begiak\nJaunarengana, gure Jainkoarengana,\nharen errukia iritsi zain. R.\nErruki, Jauna, erruki! Buruz gain gaude mespretxuz,\nburuz gain ustetsuen burlaz, harroen mespretxuz. R.\nPozik harrotuko naiz nire argaltasunez, Kristoren indarra bizi daiten nigan.\nSan Paulo Apostoluak Korintoarrei egindako bigarren gutunetik 12, 7b-10\nSenideok: Horiek direla-eta neure burua den baino handiagotzat jo ez dezadan, oinaze bat emana izan zait, haragian sartutako eztena bailitzan , harro ez nadin jo eta jo ari zaidan Satanasen ordezkaria. Hiru aldiz eskatu diot Jaunari, ken dezala hori niregandik, baina berak esan dit: «Nahikoa duzu nire laguntza, nire indarra ahulezian agertzen baita bete-betean». Gustura harrotuko naiz, beraz, neure ahuleziaz, Kristoren indarra niregan ager dadin. Horregatik, pozik nabil Kristorengatik jasaten ditudan ahulezia, laido, beharrizan, erasoaldi eta estualdietan. Ahul naizenean, orduan bainaiz indartsu.\nbehartsuei berri ona adierazteko Aleluia.\nProfeta bati edonon ematen zaio ohore, bere herri, senitarte eta etxean izan ezik.\n+ Jesu Kristoren Ebanjelioa San Markosen liburutik 6, 1-6\nAldi haietan, bere herrira joan zen Jesus, bere ikasleak ondoren zituela. Hurrengo larunbatean, sinagogan irakasten hasi zen. Entzule askok honela zioen harriturik: «Nondik honek hori guztia? Zer da eman zaion jakinduria hori? Eta honen eskuz gertatzen diren mirari horiek? Ez al da, bada, arotza, Mariaren semea eta Santiago, Jose, Judas eta Simonen anaia? Eta honen arrebak ere ez ote dira hemen gure artean bizi?»\nEta honengatik, ezin zuten sinetsi harengan.\nEta ezin izan zuen han miraririk egin; hala ere, gaixo bakar batzuk sendatu zituen eskuak ezarriz. Eta harriturik zegoen haien sinesmenik ezaz eta Jesus inguruko auzoetan barrena ibili zen irakasten.


Planetako Leku Bat Non Ez Da Falta Gizon\nMurgildu nahi Paradisua da hasiera ehunka free amodioa ladies. Ondoren, bira bat joan likidazioak artikulua. Ez dugu eskaini nahi bidaia bat joan arakatzeko auzoa Afrika urrun eta zabal. Iristean, beroa eta kontinente joan behar duzu bat likidazioak pertsonak Tuareg. Tribu bizi Aljeria, Niger, Mali eta beste likidazioak, beraz, bilaketa bat egin behar da sortzen. Gizon da ziur erakartzeko kultura, jendea, Tuareg neskak ez dira lotsati. Ezezkoa erantzun baino ezin ezkondu ladies, eta gainerako dira beti berrien bila zale. Izan ere, ospe emakumeen Tuareg arabera zehaztuko da zenbaki maitale at edertasuna. Lotsati birjina tribu ez da moda, ez dago bat da, eta thriving looseness. Bada oraindik ere bilatu dira gehien desiragarria eta maiteak, pack zure gauzak eta joan Erdiko hiria Brasilen. Egoera badirudi fantastikoak, baina Ivanovo hasiera da ia aldiz, gizonak baino emakume gehiago. Ibiltzean Parkean ikusi eta cute gazte, ezagutu ahal zalantzarik gabe. Aukerak dira, zu begira emakume ezkondua, oso txikia. In Ivanovo gizonak dira beti pozik, zeren neskak prest beraiek joan puntako munduko bila Mr eskubidea. Ia antzeko egoera gertatzen Kursk, Perm eta Yaroslavl. Ez bada Ivanovo hiria zure ametsak, aukeratu ahal izango duzu, hainbat norabidetan.\nHiriburua Hungaria aukera handi bat da, bidaia, bada, bakarrik joan. Budapest, egoera ez da hain akutua bezala Ivanovo, baina emakumezkoak biztanleria oraindik ere nagusi baino gehiago gizonezkoa. Gutxienez, hala nola, hiri eder bat da, beti leku bat non dezakezu gonbidatu andre erromantiko bat bilera. Neska hiriburua Hungaria baino gehiago mutilak, zer iragartzen arrakastatsua bidaia. On harrigarria Uharteak, garbitu uretan, ozeano Barean, gizon ezkongabeak beti ahaztezin bat pasatzeko denbora. Gainera, asko singles gai dira joan hasiera eder bat lagun. Lagunarteko neska ongi etorria atzerriko gonbidatuak poza, zeren biztanleek Iparraldeko Mariana Uharteak nagusi ditu ahulagoa sexua. Hedapena adin-talde izatezko ladies hona hemen oso zabala da, bisitariek aukera izango dute erantzuteko dama batekin hemezortzi hirurogei-bost urte.\nGehien gozoak uztea erabaki dugu azkenik\nBat Brasilgo hiri, ez komunitate bat da izeneko Noiva egin Cordeiro, non emakumeak bakarrik bizi. Likidazioa osatzen dute, ordena ladies, eta horietatik gehienak ez dira lotuta ezkontza Santua. Senar-emazteen eta seme-alabak ezkondu gazte ladies lanean beste Brasilgo hiri, beraz, ez dira etxe oso gutxitan. Ezin duzu imajinatu nola egarri bakar ladies gizonezkoa arreta. Ez aspaldi, arritxu errekurritu ordezkariak sexu eta indartsuagoa izango da prentsa bidez eskaera bat mugitu Noiva egin Cordeiro egoitza iraunkorra. Emakumeak adierazi dira pozik hartu atzerritarren bat hasteko harreman erromantiko. Gune bat da sinestezina historia eta koloretsua paisaiak Mundu osoko. Elkartu gara, bezala-zabaltasuna pertsona, hau da, estuki estandarra esparruan gizartearen interesak\n← Gizon AEB Datazio AEB\nDatazio bat Ezkontzeko portugesa Ezagun Portugal →


«Gure helburu guztiak ederki bete ditugu»\nJon Odriozola izan da Euskadi-Murias taldearen irudia duela bost urte txirrindularitza proiektu horrek lehen pedalkadak eman zituenetik. Berak sinistu du gehien izan da asmo horretan. Itsu-itsuan egin du, erabat konbentzituta. Horregatik, jakin-mina zegoen ea zer esango zuen taldea desegitearen inguruan. Euskadi-Muriaseko managerrak ez du berehalakoan hitz egin nahi izan. Bi egun itxaron nahi izan ditu iritzia emateko, eta taldeak berak webgunean hari egindako elkarrizketa baten bidez egin du.\nOdriozolak aitortu du «oso gogorrak» izan zirela taldeak ez zuela jarraituko jakin ondorengo lehen momentuak, eta hasieran «etsipena» sentitu zuela, baina antolatzaile, zale, kazetari eta beste hainbaten mezuak jaso eta gero, «aho zapore onarekin» gelditu dela.\n«Oso pozik» doa, gainera, eginiko lanarekin. «Proiektua sortu zenetik oso garbi genuen Euskadiren izena eramatea erantzukizun handia zela, eta bete behar genuen exijentzia maila, oso handia. Garaipen garrantzitsuak lortzeko gai izan behar genuen. Nire ustez, helburuak sobera bete ditugu, lasterketa handietan garaipenak lortuta eta egutegi ezin hobean lehiatuta. Oso pozik nago, halaber, datu objektiboei begira, milioika pertsonek jakin dutelako Euskadik txirrindularitzaren mailarik gorenean talde bat zuela. Gainera, publizitate itzulkina 80-90 milioi inguru izan dela badakigu, enpresa fidagarri batek egindako txostenaren arabera».\n«Bikaintasuna lortu dugu»\nTaldeko managerrak dioenez, Muriasek proiektua hasteko proposamena egin zuenean, «oso argi» zuten zer egin behar zuten euskal txirrindularitza «bizirik» mantentzeko: «Euskadi nazioarteko mailarik gorenera eramango zuen harrobian oinarritutako taldea osatzea». Odriozolaren arabera, «bikaintasuna» lortu dute, «urtetik urtera egutegi hobea eginez, Espainiako Vueltan bitan arituz eta proba horretan erreferente bihurtuz». Euskadi-Muriaseko txirrindulariak bi etapatan nagusitu dira Espainiako Vueltan, Turkiako eta Norvegiako itzuliak irabazi dituzte, baina garaipen horien gainetik Odriozolak dio taldearen arrakastarik handiena «jendearengana iristea» izan dela. «Pertsona ugari talde honetan islatuta ikusi dira». «Harrobiaren alde egindako apustua» ere nabarmendu du. «Etorkizunean garaipen handiak emango dizkiguten txirrindulari askori guk eman diegu profesional mailan aritzeko lehenbiziko aukera».\n«Umiltasuna» izan da Odriozolaren ustez, hori guztia egiteko sekretua. «Familia bat bilakatu den taldea izan gara, eta proiektu global batean lan egin dugu, marketin aldetik kirol arlora lan egin duena. Estrategia plan hori gabe, lortu duguna ez zatekeen posible izango». Lantaldearen funtzionamendua ere goraipatu du. «Ezarri dugun lan sistemari esker, gure egituraren lana World Tour mailako taldeen pare ibili da, nahiz eta egitura bera askoz txikiagoa izan». Taldearen maillot berdeari ere heldu dio. «Itxaropenaren kolorea da. Mundu mailako txirrindularitzak ikusi du nola gure maillotaren kolorea telebista guztietan nabarmendu den, eta horregatik miretsi gaituzte. Kirol arloan, berriz, oso txirrindulari gazteak konbentzitu ditugu txirrindularitzako izarrei irabaztera ausartu behar zutela, eta kasu batzuetan lortu dugu. Hori izan da gure arrakastaren gakoa». Eskerrak eman dizkie urte hauetan ondoan izan eta babesa eman diguten guztiei, taldekideei, txirrindulariei zein babesleei.\nEta orain zer? Odriozolak argi du gertatutakoa «puntu eta jarrai bat» dela. «Eta Euskadi-Murias taldearekin helburu guztiak beteta, gaur bertatik taldearen oinarrizko ideiak garatuko dituen proiektu berri batean hasiko naiz lanean, Europa mailan harrobian oinarritutako talderik onena sortzeko helburuarekin». «Ziur» da hori posible dela. «Irmoki sinesten dut harrobia landuko duen Europako talde batentzat lekua badagoela eta hurrengo hilabeteetan proiektua garatzen ahaleginduko naiz. Uste dut egin dugun guztia ereitea izan dela, eta etorkizuna idazteke dago. Mundu mailako txirrindularitzan lanean jarraituko dut».\nBukatzeko, zaleei mezu bat bidali nahi izan die. «Euskal zaleei bereziki itxaropen mezua bidali nahi diet etorkizunari begira. Euskadi-Muriasek, lehen esan dudan bezala, hainbat fruitu emango dituen hazia erein du eta, batez ere, duela urte batzuk euskal txirrindularitzak jasandako zurztasuna konpondu zuen».


9.9 - GAZTELUBIDE ETA ZUHATZU TXOKOAK: erreserba eskaera.\nGAZTELUBIDE ETA ZUHATZU TXOKOAK: erreserba eskaera.\nUdal titulartasunekoak diren eta kultura gastronomikoa, aisia eta kultur ekintzak sustatzeko helburua duten Gaztelubide eta Zuhatzu txokoak erabili eta gozatzeko erreserba eskaera.\nLeioan erroldatuta dauden 18 urtetik gorakoek.\nIrabazi asmorik gabeko kultura-elkarteek, gizarte-egoitza Leioan dutenak edo beren jardueren zati bat nabarmenki Leioan egiten dutenek, baldin eta Leioako Udalak halakotzat jotzen baditu. Edozein kasutan, pertsona fisiko batek eskatuko du txokoa taldearen izenean. Eskatzaileak, nahitaez, txokoa erabiliko duenetariko bat izan behar.\nBehar bezala osatutako eranskina ((A.1) ESKAERA OROKORRA) honako datu hauek nahitaez jasotzen dituena:\nEskatzailearen izena, bi abizen eta NAN zenbakia.\nKultura elkarte baten izenean ari bada, elkartearen datuak.\nKontakturako telefonoa eta e-maila jakinarazpenetarako.\nZein egunetarako erreserbatu nahi den.\nZein txoko erreserbatu nahi den.\nFormako akatsik zuzendu beharko balitz, hiru egun balioduneko epea egongo da horretarako.\nUdaletxea: 94.400.80.00 | 94.607.25.78\nGAZTELUBIDE ETA ZUHATZU TXOKOAK:\nTASAK: Erabilera erreserba eta mantenu gastuetarako (argia, ura, garbiketa…)\nLanegunetan (astelehenetik ostegunera) 57 euro\nAsteburu (ostiraletik igandera) eta jaiegunetan 112 euro\nSan Bartolome eta Pinueta auzoetako udal titulartasuna duten instalazio sozio-kultural eta gastronomikoen erabileraren Araudiaren behin betiko onespena.\nEskaera eta dokumentazioa hartu, egiaztatu eta erregistratu.\nInteresdunari eskaeraren kopia edo hartu-agiria eman, egoki den erregistro zenbakiarekin batera.\nEskaera Kultura Sailera bidali.\nErreserbak honako prozedura jarraituko dute:\nEskabideak jasotzeko epea amaitu eta egin beharreko zuzenketak egin ondoren, hil bakoitzeko 20an (edo balioduna den hurrengo egunean), erreserbak esleituko dira baldintzak betetzen direla egiaztatu eta gero.\nInteresdun batek baino gehiagok data berbera eskatu badute, zozketa publikoa egingo da eta zozketa horren data, ordua eta lekua udal webgunean (www.leioa.eu) argitaratuko da.\nZozketa bidez erabakiko da interesdunen erreserben hurrenkera. Zozketan onuradun izan ez direnek erreserbatzeko aukera izango dute beste hil batean.\nErreserbaren esleipena interesdun bakoitzari jakinaraziko zaio eskaeran adierazitako posta elektronikoaren bidez.\nErreserba berretsi eta baimena eman ondoren, Txoko erabili baino, gutxienez, 48 ordu lehenago, tasari dagokion zenbatekoa sartu beharko da Kutxabanken kontu honetan: 2095-0048-24-32-3901-3049.\nEz da dirurik utziko txokoan bertan.\nErreserba ezeztatzen bada, aurretik ordaindutako tasak itzuliko dira, gutxienez, esleituta dagoen erreserba eguna baino 8 egun lehenago ezeztatuz gero, eta betiere, behar bezala justifikatutako arrazoiengatik. Alkatetzak balioetsiko ditu arrazoi horiek, Kultura eta Gazteria Sailaren proposamenez.\nNOIZ ESKA DAITEKE?:\nErreserba gauzatu nahi den aurreko hileko 1a eta 15a bitartean.(*) Hilaren 15eko 00:00etara eskaera telematikoki eginez gero, edo egun bereko 14:30etara aurrez aurre egiten bada.


Jendetza bertaratu zen doluari buruzko hitzaldira | El Diario Vasco\nOiartzunJendetza bertaratu zen doluari buruzko hitzaldira\nJendetza bertaratu zen doluari buruzko hitzaldira\nAingeru Oiartzabal doluari buruzko hitzaldian. / BASTEROBERRI\nHerenegun izan zen Aingeru Oiartzabalen oiartzuarraren eskutik doluari buruzko hitzaldia. Arratsaldeko 19:00etan izan Manuel Lekuona bibliotekan. Jendetza azaldu zen, zahar eta gazte; gazte asko izan zirela azpimarratu zuten bertaratu zirenek.\nDoluari buruzko ikuspegia erakutsi zuen osasun psikologoak. Batetik, dolu guztiak ezberdinak direla adierazi zuen, pertsona bakoitza ezberdina den heinean ezberdin bizi duelako. Eta bakoitzaren harremana dolua pasatzen ari den pertsona horrekiko ere ezberdina izan daitekeelako.\nHala eta guztiz ere, garbi utzi nahi izan zuen dolua ez dela bakarrik heriotzarekiko gertatzen. Dolua bizitzako aldaketek ere sorraraz dezakete; hala nola, lanaren galerak, bikote harreman baten haustura, luzerako bidaiak ... Haurrek ere dolua bizitzeak duen garrantziaz hitz egin zuen, alde batera uzteko ohitura dago gure gizartean. Baina, haurrei ere galera hori eramaten erakutsi behar zaiela zioen Aingeru Oiartzabalek. Azken finean, dolua pasa egin behar den gauza bat da, prozesu bat da. Ez da pertsona hori ahaztea, hutsune edo falta horrekin bizitzen ikastea baizik.\n'...paeta zarrak erantzun' mahai-jokoa aurkeztu dute Euskararen haritik hiru hitzaldi egingo dira azaroan


'Chiloé, Lasterka Munduan' saioaren estreinaldia, ekainaren 22an, ETB1en\n'Chiloé, Lasterka Munduan' saioaren estreinaldia, gaur gauean, ETB1en\nZigor Iturrietak kirola eta gastronomia uztartuko ditu: herrialde ezberdinetan mendi lasterketak egingo ditu eta gainera, leku bakoitzeko gastronomia eta kultura ezagutuko ditu.\n'Chiloé Lasterka Munduan' saioaren estreinaldia, gaur, ETB1en\nZigor Iturrieta La Magnétoise lasterketarako prestatzen ari da\n''Chiloé, Lasterka Munduan'' saioaren webgunea\nBere bi pasioak uztartuz, kirola eta gastronomia, egitasmo berriarekin datorkigu Zigor Iturrieta gaurtik aurrera 'Chiloé Lasterka Munduan' saioan. Kirola eginez, munduan zehar bidaiatuko du eta herrialde ezberdinetako mendi lasterketak izango ditu jomuga. Halaber, kirolari modura bizitako esperientziaz gaindi, leku horietako gastronomia, jendea eta parajeak erakutsiko ditu.\nErronka berrien bila abiatuko da kontinentez kontinente, eta Belgikan hasi eta Hego Afrika, Uruguai, Nikaragua,Tailandia eta Alemaniara eramango duen bidaia ikusgarria egingo du. Toki bakoitzean, lasterketa gogor bati aurre egingo dio eta egonaldia aprobetxatuz, ohiz kanpoko turismo kontzeptu berria jarriko du praktikan.\nBelgikan, La Magnetoise mendi proba ospetsua egingo du Zigorrek. Korrikalaria lasterketa luzean parte hartzen ikusi ez ezik, Belgikako hainbat leku bisitatuko ditu, eta bertako kultura eta sukaldaritza erakutsiko ditu. Hasteko, Brusela hiriburuaren leku ezagunetara joango da, eta bertako jatetxe berezi eta bikainak bisitatzeko aukera izango du. Brusela utzi eta Lieja, Valoniako eskualdeko hiriburua, miatuko du jarraian.\nBelgika atzean utzi eta Afrikara bidea hartuko du Zigor Iturrietak. Hego Afrikan, 76 kilometroko Addo Elephant Ultratrail lasterketa egingo du, eta gainera, Johanesburg, Addo Elephant parke nazionala eta Port Elizabeth ezagutuko ditu.\nHegoamerikara salto eginez, Uruguain izango da lehenengo. Montevideo hiriburua, Rocha, Cabo Polonio eta Punta del Este ezagutuko ditu, eta Cabo Polonio Ultratrail lasterketan parte hartuko du, 80 kilometroko erronka.\nNikaraguan izango da ondoren, eta bertan, serie osoko lasterketarik luzeena burutuko du: 100 kilometroko Fuego y Agua Ultratrail-a. Gainera, Managua, Masaya sumendia, Granada, Mombacho sumendia, Ometepe irla eta San Juan del Sur ezagutuko ditu herrialde zoragarri honetan.\nHegoamerika atzean utzi eta Tailandiara abiatuko da. Bertan, Laguna Phuket 42 kilometroko maratoia egingo du, eta Phuket ez ezik, Bangkok, Amphawa, eta Mae Klong bisitatuko ditu.\nAmaitzeko, Europara bueltan itzuliko da Alemaniako Zugspitz Ultratrail 60 kilometroko lasterketan parte hartzeko. Alemanian, Prien, Stamberg, Murnau, Oberammergau eta Garmich herriak ezagutuko ditu.\nEz ezazu galdu 'Chiloé, Lasterka Munduan', ostegunetan, 22:30ean, ETB1en eta eitb.eus-en.


Sedazio paliatibo - Wikipedia, entziklopedia askea.\nSedazio paliatiboa edo sedazio terminala hiltzear dagoen gaixo baten sufrimendua kentzeko praktika aringarria da, gaixoak bizitzaren azken egun edo orduetan jasotzen duena. Normalean zain bidez edo azalpeko perfusio baten bidez, bertan sendagai aringarri bat edo gehiago erabiliz. Aukera hori erreserbatu egin behar da beti ere azken baliabide moduan, gaixoaren sintomak beste bide batetik kontrolatu ezin denean.\nEutanasiatik desberdindu behar da kontzeptualki sedazioarekin sintomak kontrolatzea helburu nagusia delako. Lehenengoarekin, aldiz, helburua heriotza bera edo bizitza murriztea da.\nTratamendua hasi baino lehen gaixoaren baimena lortu behar du medikuak, harekin hitz egin ostean. Baimena normalean hitzezkoa izango da, idatzizkoa ere izan daitekeen arren. Pazienteak komunikatu ezin duenean, orduan sendagileak bere senide gertuenekin (edo legezko ordezkariekin) hitz egin beharko du hauek prozedura baieztatzeko.\nBentzodiazepina eragin azkar, labur eta sakona duen Midazolam sendagairik erabilena da, berez sedazioa ematen duena izanik. Honekin batera, baina batzuetan bakarrik ere bai, morfina erabiltzen da oso sarritan, min handia ez ezik arnasestu larria ere kontrolatzen dituena. Bestela, aurreko biekin batera bestelako psikosendagaiak erabilgarriak dira, batik bat neuroleptikoak (Haloperidol, Levomepromazina edo Klorpromazina).\n(Gaztelaniaz)SECPALeko sedazio gida ("Sedación en Cuidados Paliativos")\nAzken aldaketa 27 martxoa 2021(e)an, 19:21(e)tan\nOrriaren azken aldaketa: 27 martxoa 2021, 19:21.


Nola pisua galtzen laguntzaz hidrogeno peroxidoaren - One Two Slim\nNola pisua galtzen laguntzaz hidrogeno peroxidoaren\nNork proposatu ahozko erabilera hidrogeno peroxidoaren? Pisua galtzea erabiltzen zen ondoren aldizkarian argitaratutako artikulu bat Irakasle batek proposatu erabili peroxidoaren barruan prebentzioa eta tratamendua hainbat gaixotasun. Horietako bat izan zen obesitatea. Irakurlea izan zen erakarrita irisgarritasuna metodo hori, eta laster izan zuen bere zale. Horrez gain eragina pisu galera ezagutzen zientzialaria izan zen buruz hitz larri bat osasun-efektua hobetzeko, iraupena hitzordua mugagabea da, gehiago edaten duzu esan nahi du, aukera gehiago lortzeko ezin hobea lortuz eta mantentzea da. Jatorrizko artikulua buruz hitz egin jasotzeko aukera bizitza.\nGisa da ezaguna, hala nola, metodo jendea joan ohi denean arazoa ez da oso larriak berarekin joan medikuek edo bada medikuek ezer egin behar. Hala ere, artean alternatiba tratamenduak ez dira benetako diamante, hau ere aplikatzen da, hala nola, esan bezala, ur oxigenatua. Pisu galera eta gaixotasun askoren tratamenduan, gaur egun, ez da aktiboki eskaini erabili, eta gaixoaren iritzia, esperientzia zeuk metodo hau esan eragina aurreikuspen guztiak gainditzen. Kontuan izan behar da ikasketa ofizialak, orain arte egin ez ziren, beraz, klinikoki, eraginkortasuna metodo ezin izan da baieztatu. Duzu zure ardurapean erabili hidrogeno peroxidoaren. Aplikazioaren barruan batekin lotutako arrisku jakin, beraz, ziurtatu kontsultatu bat elikaduran.\nHidrogeno peroxidoaren pisua galtzea\nLehenengo ulertu behar duzu zer substantzia hau da. Kontuan izan behar da peroxidoaren medikuntzan erabiltzen da, denbora luzez, hala ere, sorta, bere erabilera bat da, gaurkotasun tratamendu hainbat zauriak. Efektua lortzen da, izan ere, ondorioz, oxigenoa da, antiseptiko, noiz da harremanetan bakterio kaltegarriak suntsitu mikroorganismoa eta suntsitu molekula. Gaur egun, interesa gara zertxobait ezberdinak espektro ekintza, eta horrek ospetsu bihurtu du, gaur egun, ur oxigenatua. Aplikazio honen barruan substantzia berri samarra da, metodo deusezten gehiegizko pisua. Nola ez, tresna hau? Teoria bere eraginkortasuna oinarritzen da printzipio bera gorputza Flex. Oxigenoa sartzen gorputza, sustatzen pisua galtzea. Beraz, dio egileak metodo hau,I. P. Neumyvakin.\nNola egin hidrogeno peroxidoaren\nErosi behar duzu counter zehar arruntaren ehuneko hiru hidrogeno peroxidoaren. Hartu hiru aldiz, egun bat, behar da betetzen arau garrantzitsu bat. Dieta behar eraiki jarraiki tratamendua ikastaroa, droga behar ekoizteko 2 ordu bazkari bat ondoren. Lehenengo metodoa da, egindako Gosaldu ondoren, bigarren bazkalostean, hirugarren aldiz afaria ondoren, afaldu aurretik. Dosia kontrolatu behar dira kontu handiz, hobeto mantentzeko koaderno bat eta emaitzak grabatzeko. Hala ere, hasiko erabili tanta bat, garai hartan, hau da, 3 egun bakoitzeko tanta. Bigarren egunean kontsumitu behar dira, dagoeneko 2 tanta aldi berean, beraz, pixkanaka-pixkanaka ekarri dosia 10, hau da, 30 egun bakoitzeko tanta. Atseden bat hartu ondoren, 3 egun eta poliki-poliki murrizten dosi 1 tanta berriro.\nIkastaroaren iraupena ez da mugatua, defendatzaileen alternative medikuntza erabiltzea gomendatzen tresna hau ia guztiak, beren bizitza. Orain badakizu nola hartu, hidrogeno peroxidoaren, ikusi egin behar da ea merezi egiten da. Metodo asko ditu contraindications hori ezin da bazterrera utzi.\nOrdena adierazteko mekanismoa ondorioak gorputzean, jakin behar duzu formula peroxidoaren. Nahiko erraza da, baina esan daiteke asko izaerari buruzko substantzia. Da H2O2, harremana edozein materia organikoa hausten behera sartu atomikoa oxigeno eta ura. Hau da, hain zuzen ere, eta bat eskaintzen hasieran matxura barne gantz. Horrez gain, peroxidoaren murrizten laguntzen koipea xurgatzea elikagaien from kontsumitu.\nBigarren mailako efektuak eta contraindications\nAurretik buruz hitz egiten, nola edan ur oxigenatua pisua galtzea, behar duzun esango digu buruz gehiago bere eragina gorputzean. Bat da, eta garratz alkali, zein negatiboa du eragina, batez ere, muki-mintzetan. Tanta batzuk besterik ez sartu got bere ahoa, eragiten erretzen, esophagus eta epiteli, laringea. Askotan gerta daiteke laryngeal edema. Emaitza honek pisua galtzea dira, goragalea eta mina sabelaldea, oka eta, nahiz eta barne hemorragia. Hori da, zergatik behar duzu hertsiki atxikitzen regimens, eta kontuan hartu banakako ezaugarri gorputza.\nMedikuek ez erabiltzea gomendatzen hidrogeno peroxidoaren pisua galtzea. Berrikuspen terapeuta esan ondoren, hala nola, ikastaro bat saihesteko konplikazioak eta, beraz, aukera izango dute jasan errehabilitazio luzea epea. Emaitzak ez dira, hala nola, biktimen, askoz hobe da, besterik gabe, sarrerarekin murrizteko gantz eta frijituak, amore ematen gozokiak. Bada, sortu zen ideia edan hidrogeno peroxidoaren, besterik gabe, joan harrera medikuak. Esango zuen buruz ondorio guztiak zehatz-mehatz, eta gai izango duzu saihesteko handi akatsak. Gogoratu osasun preziorik, eta pisu galera gehiago daude, gizatiarrak metodoak.


Udalak atsekabez hartu du Damaso Uranga apaizaren heriotza - Gaurkotasuna - Hondarribia\nUdalak atsekabez hartu du Damaso Uranga apaizaren heriotza\nGaur goizeko lehen orduan zendu da 1966. urteaz geroztik Hondarribian aritu den apaiza\nHondarribiko Udalak atsekabez hartu du Damaso Uranga Odriozola apaiz jaunaren heriotza. Gaur goizeko lehen orduan zendu da 77 urterekin, azken 50 urteetan Hondarribian apaiz izandakoa. Era berean Udalak doluminak adierazten dizkie senide eta lagunei, eta eskertu egiten du urte horietan guztietan Hondarribiaren eta hondarribiarren alde egin duen lana.\nAzpeitian jaioa, Erroman Filosofia ikasketak egin zituen eta Valentzian Filosofia eta Letrak jorratu, 1966. urteaz geroztik Hondarribian aritu da Uranga.\nHondarribiko Udalak 2015eko Urrezko Intsignia eman zion “orduan apaizgintzan urrezko ezteiak betetzen zituelako, eta urtetan ekarpena egin dielako ehundaka hondarribiarren balioei, eta era berean laguntza hurbila eskaini gure hiriko hainbat gazteren heziketari eta garapen osoari Ama Guadalupekoa ikastetxeko irakasle, zuzendari eta titular gisa”.\nGaur eta bihar gorpua Bidasoako Tanatorioan egongo da. Astelehenean, 9:30etik 11:30era Jasokunde eta Sagarrondoko Andre Mariako Parrokiko ateak irekiko dira hiritarrek azken agurra eman diezaioten. Jarraian lurra emango zaio eta arratsaldeko 19:00etan izango dira hileta elizkizunak Parrokian bertan.